open-index/open-wikipedia-markdown huggingface dataset:
ಭೋಪಾಲ್–ಬಿಲಾಸ್ಪುರ್ ಎಕ್ಸ್ಪ್ರೆಸ್

thumb|right
ಭೋಪಾಲ್-ಬಿಲಾಸ್ಪುರ ಎಕ್ಸ್ಪ್ರೆಸ್ / ಪ್ಯಾಸೆಂಜರ್, ಅಥವಾ 'ಬಿಲಾಸ್ಪುರ', ಒಂದು ಎಕ್ಸ್‌ಪ್ರೆಸ್ ರೈಲ್ ಆಗಿದ್ದು ಇದು ಭೋಪಾಲ್ ರೇಲ್‌ವೇ ಜಂಕ್ಶನ್ ಭೋಪಾಲ್ ನಗರ ಇಲ್ಲಿಂದ ಚತ್ತೀಸ್‌ಗಡದ ಬಿಲಾಸ್ಪುರದ ನಡುವೆ ಚಲಿಸುತ್ತದೆ.

## ಸಂಖ್ಯೆ ಮತ್ತು ನಾಮಕರಣ
ಬಿಲಾಸ್ಪುರ  ಛತ್ತೀಸ್ಗಢರಿಂದ, ಭೋಪಾಲ್ ಗೆ -ರೈಲ್ ಸಂಕ್ಯೆ18236  ಮತ್ತು ಭೋಪಾಲ್ ರಿಂದ ಬಿಲಾಸ್ಪುರ, ಛತ್ತೀಸ್ಗಢ ಗೆ - ರೈಲು 18235 ಸಂಕ್ಯೆ.

ಎರಡೂ ರೈಲು ಸಾಮಾನ್ಯವಾಗಿ  ಬಿಲಾಸ್ಪುರ ಎಂದು ಕರೆಯಲಾಗುತ್ತದೆ ಕಾರಣ ಎರೆಡೂ ರೈಲುಗಳ ಗುರಿ ಮೂಲದ ನಗರದ ಹೆಸರು ಒಂದೇ ಆಗಿರುವುದು.

## ಆಗಮನ ಮತ್ತು ನಿರ್ಗಮನ ಮಾಹಿತಿ.
ರೈಲು ಎರಡೂ ಬದಿಗಳಿಂದ ದೈನಂದಿನ ಕಾರ್ಯನಿರ್ವಹಿಸುತ್ತದೆ.  ರೈಲು ಸಂಖ್ಯೆ 18235, 08:00 ಗಂಟೆಗಳ ಪ್ರತಿದಿನ ಭೋಪಾಲ್ ಜಂಕ್ಷನ್ ಇಂದ ಹೊರಡುತ್ತದೆ ಅದೇ ಹೊರಡುವಾಗ ರೈಲು ಸಂಖ್ಯೆ 18236 17:30 ಗಂಟೆಗಳ ನಲ್ಲಿ ಭೋಪಾಲ್ ನಲ್ಲಿ ಭೋಪಾಲ್ ನಿಶತ್ಪುರ ರೈಲು ನಿಲ್ದಾಣದ ಅಲ್ಲಿಗೆ ಬರುತ್ತ್‌ದೆ.

## ರೂಟ್ ಅಂಡ್ ಸ್ಟಾಪ್ಸ್
(ಭೋಪಾಲ್ - ಬಿಲಾಸ್ಪುರ್) ಎಕ್ಸ್‌ಪ್ರೆಸ್ ರೂಟ್ ಮ್ಯಾಪ್

ರೈಲು ಹೆಚ್ಚು 63 ತಂಗುತ್ತಾ, ಬೀನಾ-ಕಟ್ನಿ ರೈಲು ಮಾರ್ಗದಲ್ಲಿ ಹರಿಯುತ್ತದೆ. ನಗರದ ರೈಲು ನಿಲ್ದಾಣಗಳು ಜೊತೆಗೆ ಉಪನಗರ ರೈಲ್ವೆ ನಿಲ್ದಾಣಗಳಲ್ಲಿ ನಿಲ್ಲಿಸುತ್ತದೆ. ಪ್ರಮುಖ ರೈಲು ನಿಲ್ದಾಣಗಳಲ್ಲಿ ಸೇರಿವೆ:

* ಭೋಪಾಲ್ ಜಂಕ್ಶನ್
* ಭೋಪಾಲ್ ನಿಶತ್ಪುರ
* ಭೋಪಾಲ್ ಸುಖ್‌ಸೇವಾಣಗರ್
* ಭೋಪಾಲ್ ದೇವಾಂಗಂಜ್
* ಸಲಮತ್ಪುರ್
* ಸಂಚಿ
* ವಿದಿಶಾ
* ಗುಲಬ್‌ಗಂಜ್
* ಗಂಜ್ ಬಾಸೋದ
* ಕಲ್ಹಾರ್
* ಮಂದಿ ಬಮೋರಾ
* ಬೀನ ಜಂಕ್ಶನ್
* ಮಾಲ್ಖೇದಿ
* ಖುರೈ ಬಘೋರ
* ಖುರೈ
* ಖುರೈ ಸುಮರೇರಿ
* ಜೇರುವಾಖೇಡ
* ಇಸರ್ವರ
* ಸ್ಯೂಮರ್
* ನಾರಿಯಾಲಿ
* ಸಾಗೋರ್ ರತೋನಾ
* ಸಾಗೋರ್
* ಸಾಗೋರ್ ಮಾಕ್ರೋನಿಯ
* ಸಾಗೋರ್ ಗಣೇಶ್‌ಗಂಜ್
* ಪಾತರಿಯ
* ಲಿಧೋರ ಖುರ್ಡ್
* ಗೀರ್ವರ್
* ಅಸ್ಲಾಣ
* ದಾಮೋ
* ದಾಮೋ ಬಂಡಕ್ಪೂರ್
* ಕುಂದಾಲ್ಪುರ್
* ಸಲೈಯ
* ಸಗೋಣಿ
* ಕತ್ನಿ
* ನೌರೋಜ಼ಾಬಾದ್
* ಬೀರ್ಸಿಂಘ್ಪುರ್
* ಉಮರಿಯ
* ಶಾಹ್ದೊಳ್
* ಅನುಪ್ಪೂರ್ ಜಂಕ್ಶನ್
* ಭನ್ವರ್ ಟಾಂಕ್
* ರೂಪಂಡ್
* ಬಿಲಾಸ್ಪುರ್ ಜಂಕ್ಶನ್

## ಕೋಚ್ ಕಾಂಪೋಸಿಟ್
ರೈಲು ಪ್ರಯಾಣಿಕರ  ಒಂದಾಗಿದೆ ಮತ್ತು ಹವಾನಿಯಂತ್ರಣ ತರಬೇತುದಾರ ಹೊಂದಿಲ್ಲ.

ಸರಾಸರಿ ವೇಗ ಮತ್ತು ಕಂಪನ

ನೋ.18235 ರೈಲು ಭೋಪಾಲ್- ಬಿಲಾಸ್ಪುರ ಎಕ್ಸ್ಪ್ರೆಸ್ ಖುರೈ ರೈಲು ನಿಲ್ದಾಣ ತನಕ ಭೋಪಾಲ್ ಜಂಕ್ಷನ್ ಗೆ 54 ಕಿಮೀ / ಗಂ ಸರಾಸರಿ ವೇಗದಲ್ಲಿ ಮಾತ್ರ ಚಲಿಸುತ್ತದೆ. ನಂತರ ಬಿಲಾಸ್ಪುರ ತನಕ ಖುರೈ ಸುಮರೇರಿ (ಖುರೈ ಉಪನಗರ ರೈಲು ನಿಲ್ದಾಣ), ಛತ್ತೀಸ್ಗಢ, ಅದರ ಸರಾಸರಿ ವೇಗ 40 ಕಿಮೀ / ಗ ಗೆ ಕಡಿಮೆ.

ಬಿಲಾಸ್ಪುರ ನೋ.18236 ರೈಲು - ಭೋಪಾಲ್ ಪ್ಯಾಸೆಂಜರ್ ಕೇವಲ 34 ಕಿಮೀ / ಗಂ ಸರಾಸರಿ ವೇಗದಲ್ಲಿ ಭೋಪಾಲ್ ತನಕ ಪ್ರತಿಯೊಂದು ನಿಲ್ದಾಣದಲ್ಲಿ ನಿಲ್ಲಿಸುತ್ತದೆ ಒಂದು ಪ್ರಯಾಣಿಕರ ರೈಲು.

ರೈಲು 23 ಗಂಟೆಗಳಲ್ಲಿ 720 ಕಿ.ಮೀ. ಅದರ ಒಟ್ಟು ದೂರವನ್ನು ಆವರಿಸುವುದು ಎರಡೂ ನಗರಗಳಲ್ಲಿ ಪ್ರತಿದಿನ ಕಾರ್ಯನಿರ್ವಹಿಸುತ್ತದೆ.

## ಸ್ಲಿಪ್ ಸೇವೆ (ಲಿಂಕ್ ಎಕ್ಸ್ಪ್ರೆಸ್)
* 18229/18230 ಭೋಪಾಲ್ - ಚಿರ್ಮಿರಿ ಪ್ಯಾಸೆಂಜರ್
* ಬಿಲಾಸ್ಪುರ ಗೆ ಭೋಪಾಲ್ ಇತರ ರೈಲುಗಳು
* ಮಹಾನದಿ ಎಕ್ಸ್ಪ್ರೆಸ್ (ರದ್ದುಗೊಳಿಸಲಾಗಿದೆ)
* ನರ್ಮದಾ ಎಕ್ಸ್ಪ್ರೆಸ್
* ಅಮರಕಾಂತಕ್ ಎಕ್ಸ್ಪ್ರೆಸ್
* ಗೊಂಡ್ವಾನ ಎಕ್ಸ್ಪ್ರೆಸ್
* ಚ್ಚಾಗ್ಗಿತ್ಸಾರ್ಹ್ ಎಕ್ಸ್ಪ್ರೆಸ್

## ಉಲ್ಲೇಖಗಳು
ವರ್ಗ:ರೈಲ್ವೆ ಇಲಾಖೆ
ವರ್ಗ:ರೈಲುಗಳು
ಅಂಚೆ ಚೀಟಿ

2. ಹರಿದು ಉಪಯೋಗಿಸಲು ಅನುಕೂಲವಾಗುವಂತೆ ಮಾಡಿರುವ ಚುಕ್ಕಿs
3. ಬೆಲೆ
4. ದೇಶದ ಹೆಸರು
]]
**ಅಂಚೆಯ ಚೀಟಿಗಳು** ಅಂಚೆಯ ಶುಲ್ಕವನ್ನು ಪಾವತಿಸಿದ ಬಗ್ಗೆ ಪುರಾವೆಯಾಗಿ ಅಂಚೆಯಲ್ಲಿ ರವಾನಿಸುವ ವಸ್ತುಗಳ ಮೇಲೆ ಹಚ್ಚುವ ಮುದ್ರಿತ ಕಾಗದ.ಇದು ಪ್ರತಿಯೊಂದು ದೇಶದಲ್ಲಿಯೂ ಬಳಕೆಯಲ್ಲಿವೆ.
## ಬಳಕೆ
ದೇಶದಲ್ಲಿ ಒಂದು ಕಡೆಯಿಂದ ಮತ್ತೊಂದು ಕಡೆಗೂ ಮತ್ತು ಒಂದು ದೇಶದಿಂದ
ಮತ್ತೊಂದು ದೇಶಕ್ಕೂ ರವಾನಿಸುವ ಕಾರ್ಡುಗಳ ಮೇಲೂ ಲಕೋಟೆಗಳ ಮೇಲೂ
ಹಚ್ಚಲು ಇವನ್ನು ಉಪಯೋಗಿಸುತ್ತಾರೆ. ಇವುಗಳ ಆಕಾರ, ಪ್ರಮಾಣ ಮತ್ತು ಬೆಲೆಯನ್ನು
ಸರ್ಕಾರದ ಪರವಾಗಿ ನಿಗದಿ ಮಾಡುವುದು ಅಂಚೆ ಇಲಾಖೆಯ ಕೆಲಸ. ಖಾಲಿ ಕಾರ್ಡು
ಅಥವಾ ಲಕೋಟೆಗಳ ಮೇಲೆ ಹಚ್ಚುವುದಕ್ಕೆ ಬೇಕಾಗುವ ಅಂಚೆ ಚೀಟಿಗಳನ್ನು (ಪೋಸ್ಟಲ್
ಸ್ಟಾಂಪ್ಸ್) ಅಂಚೆ ಕಚೇರಿಗಳು ಮಾರುತ್ತವೆ. ಮುದ್ರಿತವಾಗಿರುವ ಅಂಚೆಯ
ಚೀಟಿಗಳನ್ನೊಳಗೊಂಡ ಕಾರ್ಡು ಮತ್ತು ಲಕೋಟೆಗಳು ಎಲ್ಲ ಅಂಚೆ ಕಚೇರಿಗಳಲ್ಲೂ
ಮಾರಾಟಕ್ಕಿರುತ್ತವೆ. ಕಾನೂನು ರೀತ್ಯಾ ಅಂಚೆಯ ಮೂಲಕ ರವಾನಿಸುವ ಪ್ರತಿಯೊಂದು
ಕಾಗದಕ್ಕೂ ಅಂಚೆಯ ಚೀಟಿಯನ್ನು ಅಂಟಿಸಬೇಕಾಗುತ್ತದೆ. ರವಾನಿಸುವ ಈ ಕೆಲಸದಿಂದ
ಅಂಚೆಯ ಇಲಾಖೆಗೆ ಕ್ಲುಪ್ತವಾದ ಆದಾಯವಿದೆ. ಕಾಗದಗಳನ್ನು ಆಯಾ ವಿಳಾಸದವರಿಗೆ
ಸಕಾಲದಲ್ಲಿ ತಲುಪಿಸುವ ಜವಾಬ್ದಾರಿ ಇಲಾಖೆಯದು. ಒಂದು ವೇಳೆ ಸಾಕಷ್ಟು ಅಂಚೆ
ಚೀಟಿಗಳನ್ನು ಅಂಟಿಸದೆ ಪತ್ರಗಳನ್ನು ರವಾನಿಸಿದರೆ ಇಲಾಖೆಯವರು ಅವನ್ನು ವಿಳಾಸದವರಿಗೆ
ತಲುಪಿಸಿ, ಅವರಿಂದಲೇ ಅಥವಾ ಕಳುಹಿಸಿದವರಿಂದಲೇ ನಿಗದಿ ಮಾಡಿರುವ ದಂಡವನ್ನು
ವಸೂಲು ಮಾಡುತ್ತಾರೆ.
## ಬೆಲೆ
ಆಯಾ ದೇಶದ ನಾಣ್ಯದ ರೀತ್ಯಾ ಅಂಚೆ ಚೀಟಿಗಳು ಮುದ್ರಿತವಾಗಿರುತ್ತವೆ. ನಮ್ಮ
ದೇಶದಲ್ಲಿ ಒಂದು ಪೈಸೆ ಬೆಲೆಯುಳ್ಳದ್ದರಿಂದ ಹಿಡಿದು ಒಂದು ರೂಪಾಯಿ ಮತ್ತು
ಒಂದು ರೂಪಾಯಿಗಿಂತ ಅಧಿಕಮೊತ್ತದ ಅಂಚೆ ಚೀಟಿಗಳು ಮುದ್ರಿತವಾಗುತ್ತವೆ.
## ಮುದ್ರಣ
 stamp of 1937.]]

ಚೀಟಿಗಳ ಮೇಲೆ ಆಯಾ ದೇಶದ ಅನೇಕ ಚಿತ್ರಗಳು ಅಚ್ಚಾಗಿರುತ್ತವೆ. ಉದಾಹರಣೆಗೆ ನಮ್ಮ
ದೇಶದ ಚೀಟಿಗಳ ಮೇಲೆ ದೇಶದ ಭೂಪಟ, ಪ್ರೆಕ್ಷಣೀಯ ಸ್ಥಳಗಳು, ರಾಜಕಾರಣಿಗಳು,
ಚಾರಿತ್ರಿಕ ವೀರರು, ಸಾಧುಸಂತರು, ವಿದ್ವಾಂಸರು ಮೊದಲಾದವರ ಭಾವಚಿತ್ರಗಳು,
ಕೈಗಾರಿಕೋದ್ಯಮಗಳು, ಪ್ರಸಿದ್ಧ ಘಟನೆಗಳ ಸ್ಮಾರಕ ಚಿತ್ರಗಳು-ಹೀಗೆ ಅನೇಕ ಬಗೆಯ
ಚಿತ್ರಗಳನ್ನು ಮುದ್ರಿಸಿರುತ್ತಾರೆ. ಈ ಚಿತ್ರಗಳ ಆಸೆಯಿಂದಾಗಿ ಇಂಥ ಚೀಟಿಗಳನ್ನು
ಸಂಗ್ರಹಿಸುವುದೇ ಅನೇಕರ ಹವ್ಯಾಸವಾಗಿದೆ. ಆಸಕ್ತರಿಗೆ ಇಂಥ ಚೀಟಿಗಳನ್ನು ಮಾರುವುದಕ್ಕೇ
ಅನೇಕ ಸಂಸ್ಥೆಗಳಿವೆ.
## ಬದಲಿ ವ್ಯವಸ್ಥೆ
ಸೌಲಭ್ಯಕ್ಕಾಗಿ ಅನೇಕ ಸಂಸ್ಥೆಗಳು ವರ್ಷಕ್ಕೆ ಒಮ್ಮೆ ಗೊತ್ತುಪಡಿಸಿರುವ ಶುಲ್ಕವನ್ನು
ಅಂಚೆ ಇಲಾಖೆಗೆ ಕೊಟ್ಟು ತಾವು ರವಾನಿಸುವ ಕಾಗದಪತ್ರಗಳ ಮೇಲೆ ತಮ್ಮದೇ ಆದ
ಮುದ್ರೆಯೊತ್ತಿ ರವಾನಿಸುತ್ತಾರೆ. ಆ ರೀತಿ ರವಾನಿಸುವ ಕಾಗದಗಳಿಗೆ ಪ್ರತ್ಯೇಕ ಅಂಚೆ
ಚೀಟಿಗಳ ಅಗತ್ಯವಿಲ್ಲ. ಸರ್ಕಾರದ ಲಕೋಟೆಗಳ ಮೇಲೆ ಸಾಧಾರಣವಾಗಿ ಭಾರತ
ಸರ್ಕಾರದ ಸೇವೆಯ ಮೇರೆಗೆ ಎಂದು ಬರೆಯುತ್ತಾರಲ್ಲದೆ ಸರ್ಕಾರದ ಕೆಲಸಕ್ಕಾಗಿಯೇ
ಗೊತ್ತುಮಾಡಲ್ಪಟ್ಟಿರುವ *ಸರ್ವಿಸ್ ಸ್ಟಾಂಪ್* ಎಂಬ ಸರ್ಕಾರಿ ಅಂಚೆ ಚೀಟಿಗಳನ್ನು
ಹಚ್ಚುತ್ತಾರೆ. ಈ ಎರಡು ವಿಧಗಳಲ್ಲದೆ ಅಂಚೆ ಚೀಟಿ ಇಲ್ಲದ, ಮುದ್ರೆ ಒತ್ತದ ಕಾಗದಗಳನ್ನು
ಇಲಾಖೆಯವರು ರವಾನಿಸುವುದಿಲ್ಲ. ಯಾವ ಅಂಚೆ ಚೀಟಿಯೂ ಇಲ್ಲದ ಪತ್ರಗಳ
ಮೇಲೆ ಇಲಾಖೆಯವರು ದುಪ್ಪಟ್ಟು ದಂಡ ವಸೂಲಿ ಮಾಡುತ್ತಾರೆ.
ನಾವು ರವಾನಿಸುವ ಕಾಗದ ಪತ್ರಗಳ ಮೇಲಿನ ಅಂಚೆ ಚೀಟಿಗಳ ಮೇಲೆ
ಇಲಾಖೆಯವರು ತಮ್ಮ ತಾರೀಖಿನ ಮುದ್ರೆಯನ್ನು ಒತ್ತುತ್ತಾರೆ. ಹೀಗೆ ಮಾಡುವುದರಿಂದ
ಹಳೆಯ ಅಂಚೆ ಚೀಟಿಗಳನ್ನೇ ಮತ್ತೊಮ್ಮೆ ಬಳಸಲು ಅವಕಾಶವಿರುವುದಿಲ್ಲ. ಒಂದು ವೇಳೆ ಉಪಯೋಗಿಸಿದಲ್ಲಿ ಅದು ಕಾನೂನಿಗೆ ವಿರುದ್ಧವಾಗುತ್ತದೆ.
## ಬಾಹ್ಯ ಸಂಪರ್ಕಗಳು
* Stamp Collecting News — Provides updates on new stamp issues from around the world
* History of postage stamps and collecting of stamps
* First Postage Stamps 

 
ವರ್ಗ:ಅಂಚೆ ವ್ಯವಸ್ಥೆಗಳು
ವರ್ಗ:ಅಂಚೆಚೀಟಿಗಳು
ಜೋಸ್ ಎಚೆಗಾರೆ

**ಜೋಸ್ ಎಚೆಗಾರೆ**(ಎಪ್ರಿಲ್ 19, 1832 – ಸೆಪ್ಟೆಂಬರ್ 14, 1916) ೧೯೦೪ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿಗಳಿಸಿದ ನಾಟಕಕಾರ.ಇವರು ಸ್ಪೇನ್ ದೇಶದವರು. ಇವರು ನಾಟಕಕಾರರಲ್ಲದೆ ಒಬ್ಬ ವಾಸ್ತುಶಿಲ್ಪಿ, ಗಣಿತಜ್ಞ,ರಾಜನೀತಿತಜ್ಞ ಕೂಡಾ ಆಗಿದ್ದು ಬಹುಮುಖಿ ಪ್ರತಿಭಾವಂತ.ಇವರಿಗೆ ನಾಟಕಕಾರನಾಗಿ ತನ್ನ ಕೃತಿಗಳ ಮೂಲಕ ಸ್ಪೇನ್ ದೇಶದ ರಂಗಭೂಮಿಯನ್ನು ಉನ್ನತ ಸ್ಥಾನಕ್ಕೆ ಏರಿಸಿದ ಸಾಧನೆಗೆ ನೋಬೆಲ್ ಪಾರಿತೋಷಕವನ್ನು ನೀಡಲಾಯಿತು.
## ಬಾಲ್ಯ
ಜೋಸ್ ಡಿ ಎಚೆಗಾರೆ ವಿದ್ವಾಂಸರ  ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಗ್ರೀಕ್ ಪ್ರಾಧ್ಯಾಪಕರಾಗಿದ್ದರು.ಎಚೆಗಾರೆ ಅರ್ಥಶಾಸ್ತ್ರದಲ್ಲಿ ಪದವಿಯ ಜೊತೆಗೆ ಎಂಜಿನಿಯರಿಂಗ್ ಪದವಿಯನ್ನು ಕೂಡಾ ಪಡೆದವರು.
## ಸರಕಾರಿ ಸೇವೆ
ಎಚೆಗಾರೆ ಮುಂದೆ ತಮ್ಮ ಜೀವನದಲ್ಲಿ ರಾಜಕೀಯವನ್ನು ಪ್ರವೇಶಿಸಿ ಅಲ್ಲಿ ವಿವಿಧ ಹುದ್ದೆಗಳಲ್ಲಿದ್ದು ಆ ದೇಶದ ಹಣಕಾಸು ಮತ್ತು ಲೋಕೋಪಯೋಗಿ ಖಾತೆ ಸಚಿವರಾಗಿದ್ದರು.
## ಸಾಹಿತ್ಯ
ಇವರಿಗೆ ೧೯೦೪ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಕೊಡಲಾಯಿತು. ಇದು ಸ್ಪೇನ್ ದೇಶಕ್ಕೆ ದೊರೆತ ಮೊದಲ ನೋಬೆಲ್ ಪ್ರಶಸ್ತಿಯಾಗಿ ದಾಖಲಾಗಿದೆ.
ಇದರ ಪ್ರಸಿದ್ಧ ನಾಟಕ *ಎಲ್ ಗ್ರಾನ್ ಗಲೋಟೊ*(El gran Galeoto)೧೯ನೆಯ ಶತಮಾನದ ಭಾವಾತಿರೇಖದ ಶೈಲಿಯಲ್ಲಿ ಬರೆಯಲ್ಪಟ್ಟಿದೆ.ಇದನ್ನು ಪಾರಮೌಂಟ್ ಪಿಕ್ಚರ್ಸ್ ಸಂಸ್ಥಯವರು ಮೂಕಿ ಚಿತ್ರವನ್ನಾಗಿ ಚಲನಚಿತ್ರಕ್ಕೆ ತಂದರು. ಚಿತ್ರದ ಹೆಸರು *ದಿ ವರ್ಲ್ದ್ ಅಂಡ್ ಹಿಸ್ ವೈಫ್*. ಇವರ ಪ್ರಸಿದ್ಧ ಕೃತಿಗಳಲ್ಲಿ ೧೮೯೨ ರ *ಮರಿಯಾನ*,೧೮೯೫ರಲ್ಲಿ ರಚಿಸಿದ *ಎಲ್ ಎಸ್ಟಿಗ್ಮಾ*,೧೯೦೦ರಲ್ಲಿ ರಚಿಸಿದ ಎ*ಲ್ ಲೊಕೊ ಡಿಯೋಸ್* ಸೇರಿದೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Nobel Prize biography 
* Elsevier Publishing Co. biography
* 

ವರ್ಗ:ನಾಟಕಕಾರರು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸ್ಪೇನ್
ವೀರಮ್ಮ

### **ವೀರಮ್ಮ**
ದಯಾವೀರನೆಂಬ ಖ್ಯಾತಿಗೆ ಪಾತ್ರನಾಗಿದ್ದ ದಸರಯ್ಯ ಎಂಬುವವರ ಧರ್ಮಪತ್ನಿ. ಇವರಿಬ್ಬರು ಕಾಮಗೊಂಡಕ್ಕೆ  ಸೇರಿದವರು. ಈಕೆ ಶಿವಾನುಭವಿ, ಸಾತ್ವಿಕಳು, ಅಹಿಂಸೆಯನ್ನು ತನ್ನ ಜೀವನ ಮೌಲ್ಯವಾಗಿಸಿಕೊಂಡು, ಅಷ್ಟಾವರಣಗಳ ಮಹತ್ವ, ಶರಣರ ನಿಲುವು, ಭಕ್ತರ ಡಾಂಬಿಕ ರೀತಿ-ನೀತಿ, ಮನದ ಚಾಂಚಲ್ಯವನ್ನು ಖಂಡಿಸಿದ್ದಾಳೆ. ವ್ರತನಿಷ್ಠೆ, ಪಾದೋದಕ, ಪ್ರಸಾದಗಳು, ಮನದ ಚಾಂಚಲ್ಯ ಮತ್ತು ಶರಣರ ನಿಲುವುಗಳಿಗೆ ಈಕೆ ಮಹತ್ಚ ನೀಡಿದ್ದಾಳೆ. ಬೆಳಗಿನ ವೇಳೆಯನ್ನರಿಯುವ ಕೋಳಿಯಂತೆ ವ್ರತನಿಷ್ಠರನ್ನು ಅರಿತು ಭಕ್ತ ಬೆರೆಯ ಬೇಕೆನ್ನುತ್ತಾಳೆ. ವೀರಮ್ಮನ ಎರಡು ದೀರ್ಘ ವಚನಗಳು ಮಾತ್ರ ಲಭ್ಯವಿವೆ. ಈಕೆಯ ವಚನಗಳ ಅಂಕಿತ "ನಿಜಗುರು ಶಾಂತೇಶ್ವರ".

ಪರಿಪೂರ್ಣನಲ್ಲ  ಪ್ರದೇಶಿಕನಲ್ಲ
ನಿರತಿಶಯದೊಳತಿಶಯ ತಾ ಮುನ್ನಲ್ಲ
ಶರಣನಲ್ಲ ಐಕ್ಯನಲ್ಲ ಪರಮನಲ್ಲ
ಜೀವನಲ್ಲ ನಿರವಯನಲ್ಲ ಸಾವಯನಲ್ಲ
ಪರವಿಹವೆಂಬ ಭಯದೊಳಿಲ್ಲದವನು
ನಿರಾಲಯ  ನಿಜಗುರು ಶಾಂತೇಶ್ವರನ
ಶರಣರ ನಿಲುವು ಉಪಮೆಗೆ ತಾನನುಪಮ

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ಸುಂದರ್ ಪಿಚೈ

**ಪಿಚೈ ಸುಂದರರಾಜನ್**  ಅಥವಾ ಹೆಚ್ಚು ಪರಿಚಿತವಾಗಿ **ಸುಂದರ್ ಪಿಚೈ** ಮಾಹಿತಿ ತಂತ್ರಜ್ಞಾನದ ಕಾರ್ಯನಿರ್ವಹಣಾಧಿಕಾರಿ. ಇವರು ಈಗ ಪ್ರಸಿದ್ಧ ಗೂಗಲ್ ಸಂಸ್ಥೆಯ ಮುಂದಿನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ನೇಮಕಗೊಂಡಿದ್ದಾರೆ.
## ಬಾಲ್ಯ ಮತ್ತು ವಿದ್ಯಾಭ್ಯಾಸ
ಪಿಚೈ ಮಧುರೆಯಲ್ಲಿ ೧೯೭೨ರಲ್ಲಿ ಜನಿಸಿದರು. ತಂದೆ ರಘುನಾಥ ಪಿಚೈ ಬ್ರಿಟಿಷ್ ಕಂಪನಿ ಜಿ.ಇ.ಸಿ ಯಲ್ಲಿ ಎಲೆಕ್ಟ್ರಿಕಲ್ ಇಂಜಿನಿಯರ್ ಆಗಿದ್ದರು.
ಪಿಚೈ ಮದ್ರಾಸಿನಲ್ಲಿ ತನ್ನ ಬಾಲ್ಯ ಹಾಗೂ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಪೂರೈಸಿ ಉನ್ನತ ವ್ಯಾಸಂಗಕ್ಕಾಗಿ ಖರಗ್‌ಪುರದ ಭಾರತೀಯ ತಂತ್ರಜ್ಞಾನ ಸಂಸ್ಥೆಯನ್ನು ಸೇರಿದರು.ಅಲ್ಲಿಂದ ಮುಂದೆ ಹೆಚ್ಚಿನ ವ್ಯಾಸಂಗಕ್ಕಾಗಿ ಪ್ರಸಿದ್ಧ ಸ್ಟಾನ್‍ಫರ್ಡ್ ವಿಶ್ವವಿದ್ಯಾಲಯವನ್ನು ಆಯ್ದುಕೊಂಡು ಅಲ್ಲಿ ಎಮ್.ಎಸ್. ಪದವಿಯನ್ನು ಪಡೆದರು. ಎಮ್.ಬಿ.ಎ ಪದವಿಯನ್ನು ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯದ ಪ್ರಸಿದ್ಧ *ವಾರ್ಟನ್ ಸ್ಕೂಲ್‍*ನಲ್ಲಿ ಪಡೆದರು.ಅಲ್ಲಿ ಅವರು ಸಿಬೆಲ್ ಸ್ಕಾಲರ್  ಹಾಗೂ ಪಾಲ್ಮರ್ ಸ್ಕಾಲರ್ ಆಗಿ ಆಯ್ಕೆಯಾಗಿದ್ದರು.
ಮೆಕಿನ್ಸೆ ಮತ್ತು ಕಂಪನಿ ಸಂಸ್ಥೆಯಲ್ಲಿ ತಂತ್ರಜ್ಞಾನ ಮತ್ತು ಉತ್ಪನ್ನ ನಿರ್ವಹಣಾಧಿಕಾರಿಯಾಗಿ ತನ್ನ ವೃತ್ತಿ ಬದುಕನ್ನು ಪ್ರಾರಂಭಿಸಿದರು.
## ಸುಂದರ್ ಪಿಚೈ ಮುಖ್ಯ ನಿರ್ವಹಣಾಧಿಕಾರಿಯಾಗಿ ಅಧಿಕಾರ ಸ್ವೀಕರಿಸಿದರು
ಈ ಬೆಳವಣಿಗೆ ಲಾರಿ ಪೇಜ್ ಮತ್ತು ಸರ್ಜಿ ಬ್ರಿನ್ ತಮ್ಮ ಪದವಿಯಿಂದ ಹೊರಗೆ ಬಂದಮೇಲೆ ಪಿಚೈ ಅವರಿಗೆ ಅಧಿಕಾರವನ್ನು ವಹಿಸಿಕೊಡಲಾಯಿತು.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 

ವರ್ಗ:ಮಾಹಿತಿ ತಂತ್ರಜ್ಞಾನ ಉದ್ಯಮಿಗಳು
ವರ್ಗ:ಮಾಹಿತಿ ತಂತ್ರಜ್ಞಾನ
ವರ್ಗ:೧೯೭೨ ಜನನ
ಸತ್ಯಕ್ಕ

## **ಸತ್ಯಕ್ಕ**
ಒಬ್ಬ ಪ್ರಾಮಾಣಿಕ ಸತ್ಯಸಾಧಕಿ. ಇವರು ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯ ಶಿರಳಕೊಪ್ಪದ ಬಳಿ ಹಿರೇಜಂಬೂರಿನಲ್ಲಿ ಜನಿಸಿದರು. ಸಂಸಾರದಿಂದ ದೂರವೇ ಉಳಿಯಲು ನಿರ್ಧರಿಸಿ, ಅವಿವಾಹಿತೆಯಾಗಿಯೇ ಉಳಿದು ಆಧ್ಯಾತ್ಮ ಸಾಧನೆಗೈದ ಶಿವಶರಣೆ. ತಾನು ಲಂಚ-ವಂಚನೆಗಳಿಗೆ ಕೈಯೊಡ್ಡದವಳೆಂದೂ, ದಾರಿಯಲ್ಲಿ ಬಿದ್ದ ಅನ್ಯರ ಒಡವೆ, ವಸ್ತುಗಳನ್ನು ಮುಟ್ಟುವುದಿಲ್ಲವೆಂದು ತನಗೆ ತಾನೇ ನಿರ್ಬಂಧ ವಿಧಿಸಿ ಕೊಂಡವಳು. ಶಿವನನ್ನು ಅಂತರಂಗದ ದೈವವೆಂದು ಪರಿಗಣಿಸಿ ಅವನೊಡನೆ ಸಂಭಾಷಣೆ ನಡೆಸುತ್ತಿದ್ದಳು. 'ಏಕೆನಗೆ ಕರುಣಿಸಲೊಲ್ಲದೆ ಕಾಡಿದೆ, ಏಕೆ ಹೇಳು ಎಲೆ ಲಿಂಗವೇ ? ತಾನು ಮಾಡಿದ ತಪ್ಪೇನು?' ಎಂದು ಶಿವನನ್ನೇ ಪ್ರಶ್ನಿಸಿದ್ದಾಳೆ. ಈಕೆಯ ವಚನಗಳ ಅಂಕಿತ "ಶಂಭುಜಕೇಶ್ವರ".

ಅರ್ಚನೆ ಪೂಜೆ ನೇಮವಲ್ಲ
ಮಂತ್ರ-ತಂತ್ರ ನೇಮವಲ್ಲ
ಧೂಪ-ದೀಪದಾರತಿ ನೇಮವಲ್ಲ
ಪರಸ್ತೀ-ಪರದೈವಗಳಿಗೆರಗದಿಪ್ಪುದೇ ನೇಮ
ಶಂಭುಜಕೇಶ್ವರನಲ್ಲಿ ಇವನ್ನು ಕಾಣಿರಣ್ಣಾ!
ಇವೇ ನಿತ್ಯನೇಮ

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ವರ್ಗ:ಲಿಂಗಾಯತ
ಸೂಳೆ ಸಂಕವ್ವ

**ಸೂಳೆಸಂಕವ್ವ** ವಚನಾಂಕಿತಸಮಾಜದ ಬಹಿಷ್ಕೃತ ಸಮೂಹದ ಶ್ರೇಷ್ಠ ಶರಣೆ. ಈಕೆಯ ಹೆಸರಿನಿಂದಿರುವ ವಿಶೇಷಣದಿಂದ ಇವಳು ವೇಶ್ಯಾವೃತ್ತಿ ಮಾಡುತ್ತಿದ್ದು, ಬಸವಣ್ಣನವರ ವಚನ ಚಳುವಳಿಯ ಪ್ರಭಾವದಿಂದ ತನ್ನ ವೇಶ್ಯಾವೃತ್ತಿಯನ್ನು ತೊರೆದು ಶರಣರ ಸಂಪರ್ಕಕ್ಕೆ ಬಂದು, ವಚನ ರಚನೆಗೆ ತೊಡಗಿಸಿಕೊಂಡವಳು. 

## ಕಾಯಕ ನಿಷ್ಠೆ
ಮನುಷ್ಯ ಸಮಾಜದಲ್ಲಿ ಕೆಲಸ ಮಾಡದೆ ಜೀವಿಸುವುದು ಮಾತ್ರ ಅವಮಾನಕರ. ವೇಶ್ಯಾವೃತ್ತಿಯನ್ನು ಕೀಳಾಗಿ ಪರಿಗಣಿಸಬಾರದೆಂದು ಬಸವಣ್ಣನವರೆ ಒಂದೆಡೆ ಹೇಳಿದ್ದಾರೆ. ಪ್ರತಿ ವೃತ್ತಿಗೂ ಅದರದೇ ಆದ ಗೌರವ, ಮಾನ್ಯತೆ, ಕುರುಹುಗಳಿವೆಯೆಂದು ತನ್ನ ವೃತ್ತಿಯ ರೀತಿ-ನೀತಿಗಳನ್ನು ಯಾವ ಮುಚ್ಚು ಮರೆಯಿಲ್ಲದೆ ನಿರ್ಭಿಡೆಯಿಂದ ಹೇಳಿಕೊಂಡಿದ್ದಾಳೆ. ಅವಳ ಈ ಬಗೆಯ ದಿಟ್ಟತನದಿಂದ ಬಸವಣ್ಣನವರ ಮೆಚ್ಚುಗೆಗೂ ಪಾತ್ರಳಾಗಿದ್ದಾಳೆ. ಈಕೆಯ ಒಂದುವಚನ ಮಾತ್ರ ದೊರೆತಿದೆ. ಅದನ್ನು ಆಧ್ಯಾತ್ಮೀಕವಾಗಿ ನೋಡಿದರೆ ಅದರಲ್ಲಿ ಯಾವ ಬಗೆಯ ಅಸಹ್ಯವೂ ಬಹುಶಃ ಕಾಣಲಾರದು. ಇವಳ ವಚನಗಳಲ್ಲಿ ಆತ್ಮವಿಶ್ವಾಸ, ದಿಟ್ಟ ನಿಲುವು, ಅಚಲ ಎದೆಗಾರಿಕೆ, ಕಾಯಕ ನಿಷ್ಠೆಯಿದೆ. ಈಕೆಯ ವಚನಗಳ ಅಂಕಿತ "ನಿರ್ಲಜ್ಜೇಶ್ವರಾ".

"ಒತ್ತೆಯ ಹಿಡಿದು ಮುತ್ತೊತ್ತೆಯ ಹಿಡಿಯೆ
ಹಿಡಿದೆಡೆ ಬತ್ತಲೆ ನಿಲಿಸಿ ಕೊಲ್ಲುವರಯ್ಯಾ
ವ್ರತಹೀನನರಿದು ಬೆರೆದಡೆ 
ಕಾದ ಕತ್ತಿಯಲ್ಲಿ ಕೈಕಿವಿ ಮೂಗ
ಕೊಯ್ವರಯ್ಯಾ ಒಲ್ಲೆನೊಲ್ಲೆ ಬಲ್ಲೆನಾಗಿ
ನಿಮ್ಮಾಣೆ ನಿರ್ಲಜ್ಜೇಶ್ವರಾ"

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ಸೆಲ್ಮಾ ಲಾಗೆರ್ಲೋಫ್

**ಸೆಲ್ಮಾ ಲಾಗೆರ್‍ಲೋಫ್**(Selma Ottilia Lovisa Lagerlöf)(20 ನವೆಂಬರ್ 1858 – 16 ಮಾರ್ಚ್ 1940)ಸ್ವೀಡನ್ ದೇಶದ ಬರಹಗಾರ್ತಿ.ಇವರಿಗೆ ೧೯೦೯ರ ಸಾಲಿನ ಸಾಹಿತ್ಯದ  ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರು ಈ ಪ್ರಶಸ್ತಿ ಪಡೆದ ಪ್ರಥಮ ಮಹಿಳೆ. ಇವರ ದಿ *ವಂಡರ್‍ಪುಲ್ ಅಡ್ವಂಚರ್ ಆಫ್ ನಿಲ್ಸ್* ಎಂಬ ಮಕ್ಕಳ ಪುಸ್ತಕವು ಅತ್ಯಂತ ಪ್ರಸಿದ್ಧವಾದುದು. ಇವರ ಸಾಹಿತ್ಯದಲ್ಲಿ ಕಂಡುಬರುವ ಉದಾತ್ತ ಆದರ್ಶವಾದ,ಎದ್ದು ಕಾಣುವ ಕಾಲ್ಪನಿಕತೆ ಮತ್ತು ಆದ್ಯಾತ್ಮಿಕ ಗ್ರಹಿಕೆಗಳ ಮೆಚ್ಚುಗೆಯಾಗಿ ನೋಬೆಲ್ ಪ್ರಶಸ್ತಿಯನ್ನು ಕೊಡಲಾಗಿದೆ. 
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* Works by Selma Lagerlöf at Project Runeberg (In Swedish)
* Works by Selma Lagerlöf at Swedish Literature Bank (In Swedish)
* Selma Ottilia Lovisa Lagerlöf  on Nobelprize.org

* The background to the writing of *The Wonderful Adventures of Nils* 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಾಹಿತಿಗಳು
ಡಿ. ಸಿ. ಮೋಟರ್

ಡಿ.ಸಿ. ಮೋಟರ್ ಎಂಬುದು ಏಕಮುಖ ವಿದ್ಯುತ್ ಪ್ರವಾಹ ಶಕ್ತಿಯನ್ನು ಯಾಂತ್ರಿಕ ಶಕ್ತಿಯನ್ನಾಗಿ ಪರಿವರ್ತಿಸುವ ಯಂತ್ರ. ಇವು ಅಯಸ್ಕಾಂತಗಳಿಂದ ಉತ್ಪನ್ನವಾಗುವ ಕಾಂತಕ್ಷೇತ್ರದ ಶಕ್ತಿಯನ್ನು ಬಳಸಿ ಕೆಲಸ ಮಾಡುತ್ತವೆ. ಬಹುತೇಕ ಎಲ್ಲ ಡಿ.ಸಿ. ಮೋಟರುಗಳ ಕೇಂದ್ರಭಾಗದಲ್ಲಿ ರೋಟರ್ ಎಂಬ ತಿರುಗುವ ಭಾಗವಿರುತ್ತದೆ. ಈ ರೋಟರಿಗೆ ವಿದ್ಯುತ್ ಪ್ರವಾಹವನ್ನು ಅನುಮತಿಸುವ ವಾಹಕ ತಂತಿಗಳನ್ನು ಸುತ್ತಿರುತ್ತಾರೆ.  ಇದರ ಹೊರಭಾಗದಲ್ಲಿ ಅಯಸ್ಕಾಂತಗಳಿರುತ್ತವೆ. ಈ ಅಯಸ್ಕಾಂತಗಳು ಸ್ಥಾನಿಕವಾಗಿದ್ದು ಅವು ತಿರುಗುವುದಿಲ್ಲ. ತಿರುಗುವ ಭಾಗದಲ್ಲಿರುವ ವಾಹಕ ಸುರುಳಿಗಳಿಗೆ ಏಕಮುಖ ವಿದ್ಯುತ್ತಿನ ಸರಬರಾಜು ಮಾಡಲಾಗುತ್ತದೆ. ಈ ವಿದ್ಯುತ್ ಸರಬರಾಜನ್ನು ಬ್ರಶ್‌ಗಳ ಮೂಲಕ ನೀಡಲಾಗುತ್ತದೆ. ಈ ಬ್ರಶ್‌ಗಳು ರೋಟರ್ ತಿರುಗಿದಾಗ ವಿದ್ಯುತ್ ಸಂಪರ್ಕವನ್ನು ಕಡಿದು ಪಡೆದು ಮಾಡುತ್ತವೆ.  ಅಯಸ್ಕಾಂತದ ಧ್ರವಗಳು ವಿದ್ಯುತ್ ಪ್ರವಾಹದಿಂದಾಗಿ ಕಾಂತತ್ವವನ್ನು ಪಡೆದ ರೋಟರನ್ನು ದೂಡುತ್ತವೆ. ಇದರಿಂದಾಗಿ ರೋಟರ್ ತಿರುಗುತ್ತದೆ. ಹೀಗೆ ತಿರುಗಿದಾಗ ಅದು ವಿದ್ಯುತ್ ಸಂಪರ್ಕವನ್ನು ಒಂದು ಭಾಗದಿಂದ ಕಡಿದುಕೊಂಡು ಇನ್ನೊಂದು ಭಾಗದಲ್ಲಿ ಪಡೆದುಕೊಳ್ಳುತ್ತವೆ. ಈಗ ಈ ಭಾಗವನ್ನು ಅಯಸ್ಕಾಂತವು ದೂಡುತ್ತದೆ. ಹೀಗೆ ತಿರುಗುವ ರೋಟರ್ ತಿರುಗುತ್ತಲೇ ಇರುತ್ತದೆ.  ಮೋಟರ್ ತಿರುಗುವ ವೇಗವನ್ನು ವಿದ್ಯುತ್ತಿನ ಶಕ್ತಿಯನ್ನು ಹೆಚ್ಚಿಸುವ ಹಾಗೂ ಕಡಿಮೆ ಮಾಡುವ ಮೂಲಕ ನಿಯಂತ್ರಿಸಬಹುದು.

## ಉಲ್ಲೇಖಗಳು
ವರ್ಗ:ವಿಜ್ಞಾನ
ವರ್ಗ:ಭೌತಶಾಸ್ತ್ರ
ಲಿಂಗಮ್ಮ

### **ಲಿಂಗಮ್ಮ**
ಲಿಂಗಮ್ಮ : -  ಹಡಪದ ಅಪ್ಪಣ್ಣ  ಎಂಬುವವರ ಧರ್ಮಪತ್ನಿ. ವ್ಯಕ್ತಿಯ ಹುಟ್ಟಿಗೂ ಅವನು ಸಾಧಿಸುವ ಸಿದ್ಧಿಗೂ ಏನೇನು ಸಂಬಂವಿಲ್ಲ ಎಂಬುದನ್ನು ನಿರೂಪಿಸಿದವಳು. ಈಕೆಯ ವಚನಗಳಲ್ಲಿ ಬೋಧೆಯ ಧಾಟಿ ,ಕಂಡ ದರ್ಶನ, ಬೀರಿದ ಬೆಳಕು, ಏರಿದ ನಿಲುವು, ಸಾಧಕರಿಗೂ, ಸಾಮಾನ್ಯರಿಗೂ, ಶರಣ ರಿಗೂ ಇರುವ ವ್ಯತ್ಯಾಸವನ್ನು ತಿಳಿಸಿದ್ದಾಳೆ. ಎಲ್ಲ ಸಾಧನೆಗೂ ಮೂಲವಾದ ಮನಸ್ಸನ್ನು ಸ್ವೇಚ್ಛೆಯಾಗಿ ಹರಿದಾಡಲು ಬಿಡದೆ ಬಯಲಿನೊಳಗೆ ಓಲಾಡುವ ಶರಣರ ಪಾದದಲ್ಲಿ ಬೆರೆಯಬೇಕೆನ್ನುವಳು. ಈಕೆಯ ವಚನಗಳ ಅಂಕಿತ "ಅಪ್ಪಣ್ಣಪ್ರಿಯ ಚನ್ನಬಸವಣ್ಣ".

ಕನಿಷ್ಠದಲ್ಲಿ ಹುಟ್ಟಿದೆ, ಉತ್ತಮರಲ್ಲಿ ಬೆಳೆದೆ
ಸತ್ಯಶರಣರ ಪಾದವಿಡಿದೆ, ಆ ಶರಣರ
 ಪಾದವಿಡಿದು ಗುರುವ ಕಂಡೆ, ಲಿಂಗವ ಕಂಡೆ
ಜಂಗಮವ ಕಂಡೆ, ಪಾದೋದಕವ ಕಂಡೆ
ಪ್ರಸಾದವ ಕಂಡೆ, ಇಂತಿವರ ಕಂಡೆನ್ನ ಕಂಗಳ
ಮುಂದಣ ಕತ್ತಲೆ ಹರಿಯಲೊಡನೆ ಮಂಗಳದ
ಮಹಾಬೆಳಗಿನೊಳೊಗೋಲಾಡಿ ಸುಖಿಯಾದೆನಯ್ಯಾ
ಅಪ್ಪಣ್ಣಪ್ರಿಯ ಚನ್ನಬಸವಣ್ಣ

## ಬಾಹ್ಯ ಕೊಂಡಿಗಳು
* ವಚನಗಳು

ವರ್ಗ:ವಚನಕಾರರು
ವರ್ಗ:ವಚನಸಂಚಯ ಯೋಜನೆ
ಚಪ್ಪಟೆ ಹುಳುಗಳು

ಚಪ್ಪಟೆ ಹುಳು ವಂಶದ ಜೀವಿಗಳು ನೀಳವಾದ, ಚಪ್ಪಟೆಯಾದ ಹಾಗೂ ಖಂಡವಿಲ್ಲದ ದೇಹರಚನೆಯನ್ನು ಹೊಂದಿರುವೆ.  ಇವುಗಳನ್ನು **ಚಪ್ಪಟೆ ಹುಳು**ಗಳೆಂದು ಕರೆಯಲಾಗುತ್ತದೆ.  ಚಪ್ಪಟೆ ಹುಳುಗಳಲ್ಲಿ ಕೆಲವು ಸ್ವತಂತ್ರ ಜೀವಿಗಳು. ಇವು ನೀರಿನಲ್ಲಿ ಅಥವಾ ತೇವಾಂಶವಿರುವ ಮಣ್ಣಿನಲ್ಲಿ ವಾಸಿಸುತ್ತವೆ.ಉದಾ: ಪ್ಲನೇರಿಯಾ

ಇನ್ನುಳಿದ ಚಪ್ಪಟೆ ಹುಳುಗಳು ಪರಾವಲಂಬಿಗಳು. ಅವು ಕಶೇರುಕ ಪ್ರಾಣಿಗಳ ದೇಹದಲ್ಲಿ ವಾಸಿಸುತ್ತವೆ.ಉದಾ: ಲಾಡಿಹುಳು ಮತ್ತು ಕಾರಲುಹುಳು

ಈ ಜೀವಿಗಳ ದೇಹಭಿತ್ತಿಯಲ್ಲಿ ೩ ಪದರಗಳಿದ್ದು ಇವು ಮುಪ್ಪದರದ ಪ್ರಾಣಿಗಳಾಗಿವೆ.ದೇಹಭಿತ್ತಿಯು' ಕ್ಯೂಟಿಕಲ್' ಎಂಬ ಪದರದಿಂದ ಆವೃತ್ತವಾಗಿದೆ. ದೇಹದ ಭಿತ್ತಿ ಸ್ನಾಯುಪದರವು ವಿಶಿಷ್ಟವಾಗಿ ಬೆಳೆದಿದೆ. ದೇಹಭಿತ್ತಿಯು ಮತ್ತು ಒಳಗಿನ ಅಂಗಗಳ ನಡುವೆ ಪ್ಯಾರೆಂಕೈಮಾ ಎಂಬ ವಿಶಿಷ್ಟ ಸಂಯೋಜಕ ಅಂಗಾಂಶವಿದೆ. ದೇಹಂತರವಕಾಶ ಇರುವುದಿಲ್ಲ. ಆದ್ದರಿಂದ ಇವುಗಳನ್ನು 'ಏಸಿಲೋಮೆಟ್' ಎಂದು ಗುರುತಿಸಲಾಗುತ್ತದೆ. ಪರಾವಲಂಬಿ ಚಪ್ಪಟೆ ಹುಳುಗಳಲ್ಲಿ ' ಕೊಕ್ಕೆಗಳು ' ಮತ್ತು ' ಹೀರು ಬಟ್ಟಲು 'ಗಳೆಂಬ ವಿಶಿಷ್ಟ ರಚನೆಗಳಿದ್ದು, ಅವು ಪೋಷಕ ಪ್ರಾಣಿಯ ದೇಹದ ಒಳಗೆ ನೆಲೆಗೊಳ್ಳಲು ಸಹಾಯಕವಾಗಿವೆ. ಹೀರು ಬಟ್ಟಲುಗಳು ಅಹಾರವನ್ನು ಹೀರಿಕೊಳ್ಳಲೂ ಸಹಾಯಕವಅಗಿವೆ.
ಈ ಜೀವಿಗಳಲ್ಲಿ ಜೀರ್ಣಾಂಗವ್ಯೂಹವು ಪೂರ್ಣಗೊಂಡಿರುವುದಿಲ್ಲ. ಪೋಷಕ ಜೀವಿಯ ಮೇಲೆ ಆಹಾರಕ್ಕಾಗಿ ಅವಲಂಬಿತವಾಗಿರುವುದರಿಂದಲೂ ಮತ್ತು ಜೀರ್ಣವಾಗಿ ದೇಹಗತವಾಗಲು ಸಿದ್ಧವಿರುವ ಆಹಾರ ಇವುಗಳಿಗೆ ದೊರಕುವುದರಿಂದ ಜೀರ್ಣಾಂಗವ್ಯೂಹದಲ್ಲಿ ಪಚನ ಗ್ರಂಥಿಗಳು ಕಂಡುಬರುವುದಿಲ್ಲ.

ವರ್ಗ:ಜೀವಶಾಸ್ತ್ರ
ವರ್ಗ:ಹುಳುಗಳು
ನೆಲ ಮಾಲಿನ್ಯ

**ನೆಲ ಮಾಲಿನ್ಯ**

https://en.wikipedia.org/wiki/Soil_contamination ••ನೆಲ ಮಾಲಿನ್ಯವು•• ಮಾನವನು ಬಳಸಿ ಎಸೆದ ಅಥವಾ ಉಪಯೋಗಿಸಿದ ರಸಾಯನಿಕಗಳು ನೈಸರ್ಗಿಕವಾಗಿ ಮಣ್ಣಿನಲ್ಲಿ ಸೇರಿಕೊಂಡಾಗ,ಮಣ್ಣು ತನ್ನ ನೈಜ ಗುಣವನ್ನು ಕಳೆದುಕೊಳ್ಳುವುದಕ್ಕೆ ನೆಲ ಮಾಲಿನ್ಯ ಎನ್ನುತ್ತಾರೆ.
ನೆಲ ಮಾಲಿನ್ಯವು ಅತಿ ಹೆಚ್ಚಾಗಿ ಕೈಗಾರಿಕೆಗಳ ತ್ಯಾಜ್ಯದಿಂದ,ಕೃಷಿಯಲ್ಲಿ ಅತಿ ಹೆಚ್ಚು ರಸಾಯನಿಕಗಳ ಬಳಕೆಯಿಂದ ಹಾಗೂ ವಿವಿಧ ರೀತಿಯ ತ್ಯಾಜ್ಯವನ್ನು ಸರಿಯಾಗಿ ವಿಲೇವಾರಿ ಮಾಡದಿರುವುದರಿಂದ ಉಂಟಾಗುತ್ತದೆ.
ನೆಲ ಮಾಲಿನ್ಯ ಉಂಟು ಮಾಡುವ ಪ್ರಮುಖ ರಸಾಯನಿಕಗಳೆಂದರೆ,ಪೆಟ್ರೋಲಿಯಂ ಉತ್ಪನ್ನಗಳು,ಕ್ರಿಮಿ ನಾಶಕಗಳು,ಸೀಸ,ಪಾಲಿಥೀನ್ ಇತ್ಯಾದಿಗಳು.
ನೆಲ ಮಾಲಿನ್ಯದಿಂದ ಮಾನವ ಹಾಗೂ ಎಲ್ಲಾ ಜೀವಿಗಳ ಮೇಲೆ ನೇರ ಮತ್ತು ಪರೋಕ್ಷ ಪರಿಣಾಮ ಬೀರುತ್ತದೆ.
ನೆಲ ಮಾಲಿನ್ಯವು ಜಲ ಮಾಲಿನ್ಯ&ವಾಯು ಮಾಲಿನ್ಯಗಳಿಗೂ ನೇರ ಮತ್ತು ಪರೋಕ್ಷ ಕಾರಣವಾಗಿದೆ.
*ನೆಲ ಮಾಲಿನ್ಯಕ್ಕೆ ಕಾರಣಗಳು*
#ಮಿತಿ ಮೀರಿದ ಕೃಷಿ
#ಆಮ್ಲ ಮಳೆ
#ಕಾಡಿನ ನಾಶ
#ಕೈಗಾರಿಕೆಗಳು ತ್ಯಾಜ್ಯಗಳ ಬಿಡುಗಡೆ
#ಅಪಘಾತಗಳಿಂದ ಚೆಲ್ಲುವಿಕೆ
#ಕೈಗಾರಿಕೆಗಳಲ್ಲಿ ಸಂಭವಿಸುವ ಅಪಘಾತಗಳು
#ಅಣು ಶಕ್ತಿ ತ್ಯಾಜ್ಯಗಳು
#ಕೃಷಿಯಲ್ಲಿ ಮಿತಿ ಮೀರಿದ ರಾಸಾಯನಿಕಗಳ ಬಳಕೆ
#ಮಣ್ಣಿನ ಸವಕಳಿ
#ಅವೈಜ್ಙಾನಿಕ ತ್ಯಾಜ್ಯ ವಿಲೇವಾರಿ
ಎಲೆಕ್ರ್ಟಾನಿಕ್ ತ್ಯಾಜ್ಯಗಳು

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕ
ವರ್ಗ:ಪರಿಸರ ವಿಜ್ಞಾನ
ವರ್ಗ:ಮಾಲಿನ್ಯ
ಗಾಳಿ ಶಕ್ತಿ

ಗಾಳಿ ಯಂತ್ರ ಬಳಕೆ
 

## ಗಾಳಿಶಕ್ತಿ
ಗಾಳಿಶಕ್ತಿಯಿಂದ ಯಾಂತ್ರಿಕ ಶಕ್ತಿಯನ್ನು, ಗಾಳಿಯ ಹರಿವಿನಿಂದ ಟರ್ಬೈನ್ಗಳನ್ನು ತಿರುಗಿಸುವುದರ ಮೂಲಕ ವಿದ್ಯುತ್ ಶಕ್ತಿಯನ್ನು ಉತ್ಪಾದಿಸಲಾಗುತ್ತದೆ/.ಇದು ನವೀಕರಿಸಬೇಕಾದ ಶಕ್ತಿಯ ಸಂಪನ್ಮೂಲವಾಗಿದೆ
ಮತ್ತು ಇತರ ಇಂಧನಗಳಾದ ಕಲ್ಲಿದ್ದಲು ಮತ್ತು ಪೆಟ್ರೋಲ್ ಗಳಿಗಿಂತ ಕಡಿಮೆ ವೆಚ್ಚದಾಯಕ ಮತ್ತು ಪರಿಸರ ಸ್ನೇಹಿಯಾಗಿದೆ.ಹಿಂದಿನ ಕಾಲದಲ್ಲಿ ಗಾಳಿಶಕ್ತಿಯನ್ನು ಧಾನ್ಯಗಳನ್ನು ಹಿಟ್ಟುಮಾಡುವ ಗಿರಿಣಿಗಳಿಗೆ ಮತ್ತು ನೀರನ್ನು 
ಪಂಪಮಾಡುಲು ಮತ್ತು ಹಡುಗುಗಳನ್ನು ಮುಂದೂಡಲು ಬಳಸುತ್ತಿದ್ದರು.ಆಧುನಿಕ ಗಾಳಿಯಂತ್ರಗಳು ಬಹುತೇಕ ಒಳಚರಂಡಿ,ಭೂಮಿಯಂದ ಅಂತರ್ಜಲ ತೆಗೆಯಲು ಮತ್ತು ವಿದ್ಯುತ್ ಉತ್ಪಾದನೆಗೆ ಬಳಸಲಾಗುತ್ತಿದೆ.
ಗಾಳಿಶಕ್ತಿ

## ವಿಂಡ್ ಮಿಲ್ 
ಗಾಳಿಗಿರಿಣಿಗಳು ಬ್ಲೇಡ್ ಗಳ ಎರಡು ಅಲಗುಗಳ ಮೂಲಕ ಗಾಳಿಶಕ್ತಿಯನ್ನು ಪರಿಭ್ರಮಣದ ಶಕ್ತಿಯಾಗಿ ಪರಿವರ್ತಿಸುವ ಒಂದು ಗಿರಿಣಿ.

## ಗಾಳಿಶಕ್ತಿಯ ವಿಧಗಳು
### ಕಡಲತೀರದ ಗಾಳಿ ಯಂತ್ರಗಳು.
ಕಡಲ ತೀರದಲ್ಲಿ ಮತ್ತು ಭೂಮಿಯ ಎತ್ತರದ ಪ್ರದೇಶದಲ್ಲಿ ಗಾಳಿಯಂತ್ರದಿಂದ ಉತ್ಪಾದಿಸುವ ವಿದ್ಯುತ್ ಶಕ್ತಿ. ಇದು ಇತರೆ ವಿದ್ಯುತ್ ಉತ್ಪಾದಿಸುವ ಸಂಪನ್ಮೂಲಗಳಿಗಿಂತ ಕಡಿಮೆ ವೆಚ್ಚದಾಯಕ ಇಲ್ಲಿ ಉತ್ಪಾದಿಸಿದ ವಿದ್ಯುತ್ ಶಕ್ತಿಯನ್ನು ಸಂಪರ್ಕಜಾಲದ ಮೂಲಕ
ಇತರ ಪ್ರದೇಶಗಳಿಗೆ ರವಾನಿಸುತ್ತಾರೆ.
ಕಡಲತೀರದ ಗಾಳಿಯಂತ್ರ.

### ಕಡಲೊಳಗಿನ ಗಾಳಿಯಂತ್ರಗಳು
ಕಡಲೊಳಗಿನ ಗಾಳಿಯು ಸ್ಥಿರ ಮತ್ತು ಭೂಮಿಯ ಮೇಲಿನ ಗಾಳಿಗಿಂತ ಬಲಿಷ್ಟವಾಗಿರುತ್ತದೆ.ಕಡಲೊಳಗಿನ ಸಂಪರ್ಕಜಾಲವು ಕಡಿಮೆ ಸಾದೃಶ್ಯ ಹೊಂದಿದೆ.
ಕಡಲೊಳಗೆ ಗಾಳಿಯಂತ್ರಗಳ ನಿರ್ಮಾಣ ಮತ್ತು ನಿರ್ವಹಣೆ ವೆಚ್ಚ ಬಹಳ ದುಬಾರಿಯಾಗಿದೆ.

## ಬಾಹ್ಯ ಸಂಪರ್ಕ
*೧. Madsen & Krogsgaard (22 November 2010) Offshore Wind Power 2010 BTM Cons
*೨."Wind power is cheapest energy, EU analysis finds".

## ಉಲ್ಲೇಖಗಳು 
ವರ್ಗ:ಭೌತಶಾಸ್ತ್ರ
ಉಭಯವಾಸಿ

ಉಭಯವಾಸಿಗಳು ಎಂದರೆ ಉಭಯವಾಸಿ ವರ್ಗದ  ಬಹಿರ್ ಉಷ್ಣಿ ಚತುಷ್ಪದಿ ಕಶೇರುಕಗಳಾಗಿವೆ.ಅಧುನಿಕ ಉಭವಾಸಿಗಳೆವು ಲಿಸಾಂಫಿಬಿಯನ್ಸಗಳಾಗಿವೆ.ಅವುಗಳು ವಿಭಿನ್ನವಾದ ಅವಾಸಗಳಲ್ಲಿ ಕಂಡುಬರುತ್ತವೆ. ಬಹಳಷ್ಟು ಉಭಯವಾಸಿಗಳು ಭೂವಾಸಿಗಳಾಗಿವೆ,ಕೆಲವು ಫಾಸೊರಿಯಲ್‍ಗಳಾಗಿವೆ, ಕೆಲವು ಮರವಾಸಿಗಳಾಗಿವೆ ಅಥವಾ ಸಿಹಿ ನೀರಿನ ಮೂಲದ ಅವಾಸ ಪರಿಸರವ್ಯವಸ್ಥೆಯಲ್ಲಿ ಕಂಡು ಬರುತ್ತವೆ.ಉಭಯವಾಸಿಗಳು ಸಾಮಾನ್ಯವಾಗಿ ನೀರಿನಲ್ಲಿ ಲಾರ್ವಾ ರೂಪದಲ್ಲಿ ತಮ್ಮ ಜೀವನವನ್ನು ಆರಂಬಿಸುತ್ತವೆ. ಆದರೆ ಕೆಲವು ಜಾತಿಯ ಉಭಯವಾಸಿಗಳು ವರ್ತಾನಾ ಬದಲಾವಣೆಗಳ ಹೊಂದಾಣಿಕೆಯಿಂದಾಗಿ ಈ ಹಂತವನ್ನು ಹೊರತಾಗಿ ಬೆಳೆಯುತ್ತವೆ.ಸಾಮಾನ್ಯವಾಗಿ ಮರಿಗಳು ಲಾರ್ವಾದಿಂದ ರೂಪಾಂತರ ಹೊಂದಿ ತರುಣ ಜೀವಿಗಳಿಗೆ ಇರುವಂತೆ ಕಿವಿರುಗಳು ಮಾರ್ಪಾಟಾಗಿ ಪುಪ್ಪಸಗಳಾಗಿ ಬದಲಾವಣೆ ಹೊಂದುತ್ತವೆ.ಉಭಯವಾಸಿಗಳು ತಮ್ಮ ಚರ್ಮವನ್ನು ದ್ವಿತೀಯಕ ಉಸಿರಾಟದ ಅಂಗವಾಗಿ ಬಳಸಿಕೊಳ್ಳುವವು ಹಾಗೂ ಕೆಲವು ಚಿಕ್ಕ ಭೂವಾಸಿ ಸೆಲಾಮೆಂಡರ್‍ಗಳು ಮತ್ತು ಕಪ್ಪೆಗಳು ಉಸಿರಾಟಾಕ್ಕಾಗಿ ಪೂರ್ಣವಾಗಿ ತಮ್ಮ ಚರ್ಮವನ್ನೆ ನಂಬಿಕೊಂಡಿವೆ.ಉಭಯವಾಸಿಗಳು ಮೇಲ್ನೋಟಕ್ಕೆ ಸರಿಸೃಪಗಳಂತಿದ್ದರೂ, ಸಸ್ತನಿ ಮತ್ತು ಪಕ್ಷಿಗಳಂತಲ್ಲದೇ ಸರಿಸೃಪಗಳು ಆಮ್ನಿಓಟ್ಸhttps://en.wikipedia.org/wiki/Amnioteಗಳಾಗಿದ್ದು ತಮ್ಮ ಸಂತಾನಭಿವೃದ್ದಿಗಾಗಿ ನೀರಿನ ಆಕರಗಳ ಅವಶ್ಯಕತೆಯಿಲ್ಲ.ಉಭಯವಾಸಿಗಳ ಸಂಕೀರ್ಣಮಯವಾದ ಸಂತನೋತ್ಪತ್ತಿಯ ಅವಶ್ಯಕತೆಗಳು ಹಾಗೂ ಸೂಕ್ಷ್ಮವಾದ ಚರ್ಮಗಳನ್ನು ಹೊಂದಿದ್ದು, ಉಭಯವಾಸಿಗಳು ಬಹಳಷ್ಟು ಸಾರಿ ಪರಿಸರ ವ್ಯವಸ್ಥೆಯ ಸೂಚಕಗಳಾಗಿವೆ ಮತ್ತು ಇತ್ತೀಚಿನ ದಶಕಗಳಲ್ಲಿ ವಿಶ್ವಾದಾಂತ್ಯ ಉಭವಾಸಿಗಳ ಸಂಖ್ಯೆಯು ಗಣನೀಯವಾಗಿ ಕ್ಷೀಣಗೊಳ್ಳುತ್ತಿದೆ.
## ಉಗಮ
ಡಿವೋನಿಯನ್ ಅವಧಿಯಲ್ಲಿ ಮೊಟ್ಟಮೊದಲ ಉಭಯವಾಸಿಗಳು ಕಾಣಿಸಿಕೊಂಡವು.ಹಾಗೆ ಕಾಣಿಸಿಕೊಂಡ ಉಭಯವಾಸಿಗಳು ಮೀನುಗಳಂತೆ ಕಿವಿರುಗಳಿರದೆ, ಪುಪ್ಪಸಗಳನ್ನು ಹೊಂದಿದ ಮೂಳೆಗಳಿಂದಾದ ರೆಕ್ಕೆಗಳನ್ನು ಹೊಂದಿ ಭೂವಾಸಕ್ಕೆ ಯೋಗ್ಯವಾದ ಮಾರ್ಪಾಟನ್ನು ಹೊಂದಿದವು.ಉಭಯವಾಸಿಗಳು ಕಾರ್ಬೋನಿಫೆರಸ್ ಹಾಗೂ ಪರ್ಮಿಯನ್ ಅವಧಿಗಳಲ್ಲಿ ಸಾಕಷ್ಟು ಬಲಾಡ್ಯವಾಗಿದ್ದವು, ಆದರೆ ಸರಿಸೃಪಗಳ ಮತ್ತು ಕಶೇರುಕಗಳಿಂದ ತೊಂದರೆಗೊಳಗಾಗಿ ನಂತರ ಅವನತಿ ಹಾದಿ ಹಿಡಿದವು. ಈ ಅವಧಿಯಲ್ಲಿ ಉಭಯವಾಸಿಗಳು ಗಾತ್ರದಲ್ಲಿ ಕುಗ್ಗಿ ವಿಭಿನ್ನತೆಯಲ್ಲಿ ಕ್ಷೀಣಿಸಿದವು.
## ಉಲ್ಲೇಖಗಳು
ವರ್ಗ:ಜೀವಶಾಸ್ತ್ರ
ಹಬೆ ಇಂಜಿನ್

**ಹಬೆ ಇಂಜಿನ್** ಒಂದು ಉಷ್ಣ ಎಂಜಿನ್ ಆಗಿದ್ದು,ಅದು ಹಬೆಯನ್ನು ತನ್ನ ದ್ರವ ರ್ಕಾಯನಿರ್ವಹಣಾ ದ್ರವವನ್ನಾಗಿ ಬಳಸಿಕೊಂಡು ಯಾಂತ್ರಿಕ ಕೆಲಸವನ್ನು ಮಾಡುತ್ತದೆ.
೨೦೦೦ ವರುಷಗಳ ಹಿಂದೆಯೇ ಕುದಿಯುವ ನೀರಿನಿಂದ ಯಾಂತ್ರಿಕ ಚಲನೆಯು ಸಾದ್ಯವೆಂದು ತಿಳಿದಿತ್ತು.ಆದರೆ ಈ ಸಾಧನಗಳನ್ನು ಪ್ರಾಯೊಗಿಕವಾಗಿ ಬಳಸಲು ಆಗುತ್ತಿರಲಿಲ್ಲ.೧೬೦೬ ರಲ್ಲಿ ಸ್ಪೇನ್ ನ ಅನ್ವೇಷಕರಾದ ಜಿರೋಮ್ ಅಯಾಂಝ್ ಬಿಯೋ ಮಾವುಂಟ್ ಅವರು ಮೊದಲ ಹಬೆ ಇಂಜಿನ್ ನ ಹಕ್ಕು ಸ್ವಾಮ್ಯವನ್ನು ಪಡೆದುಕೊಂಡರು.೧೬೯೮ ರಲ್ಲಿ ಥಾಮಸ್ ಸಾವೇರಿಯವರು ನೀರಿನ ನೇರ ಸಂಪರ್ಕಹೊಂದಿದ ಹಬೆಯನ್ನು ಬಳಸುವ ಹಬೆ ಪಂಪಿನ ಹಕ್ಕು ಸ್ವಾಮ್ಯವನ್ನು ಪಡೆದುಕೊಂಡರು. ಸಾವೇರಿಯವರ ಈ ಪಂಪು,ಸಂಕುಚಿತಗೊಳಿಸಿದ ಹಬೆಯು ನಿರ್ವಾತವನ್ನುಂಟು ಮಾಡಿ ತನ್ಮೂಲಕ ನೀರನ್ನು ಎಳೆಯುತ್ತಿತ್ತು. ಥಾಮಸ್ ನ್ಯೂಕೊಮೆನ್ ರ ವಾಯುಮಂಡಲದ (ಯಂತ್ರ)ಇಂಜಿನ್ ಇದು ಮೊಟ್ಟಮೊದಲ ವಾಣಿಜ್ಯ ಉದ್ದೇಶದ ಹಾಗೂ ಬೆಣೆಯನ್ನು ಹೊಂದಿದ ನೈಜ ಹಬೆ ಇಂಜಿನ್ ಆಗಿದ್ದಿತು.ಇದನ್ನು ೧೭೧೨ ರಲ್ಲಿ ಗಣಿಗಾರಿಕೆಯಲ್ಲಿ ಬಳಸಲಾಯಿತು.

೧೭೮೧ ರಲ್ಲಿ ಜೇಮ್ಸ್ ವ್ಯಾಟ್ರವರು ನಿರಂತರ ರೋಟರಿ ಚಲನೆಯನ್ನು ಹೊಂದಿದ ಹಬೆ ಇಂಜಿನ್ ನ ಹಕ್ಕು ಸ್ವಾಮ್ಯವನ್ನು ಪಡೆದುಕೊಂಡರು. ೧೦ ಅಶ್ವಶಕ್ತಿ ಸಾಮ‍ರ್ಥ್ಯ ಹೊಂದಿದ್ದ ವಾಟ್ ರವರ ಇಂಜಿನ್ ಗಳು ವಿಶಾಲಶ್ರೇಣಿಯ ಯಂತ್ರಗಳ ತಯಾರಿಕೆಗೆ ಸಹಾಯಕಾರಿಯಾಗಿದ್ದವು.ಈ ಇಂಜಿನ್ ಗಳನ್ನು ನೀರು ಮತ್ತು ಕಲ್ಲಿದ್ದಲು ಅಥವಾ ಕಟ್ಟಿಗೆ ಇಂಧನ ದೊರೆಯುವ ಕಡೆಗೆ ಸ್ಥಾಪಿಸಬಹುದು. ೧೮೮೩ ರ ಹೊತ್ತಿಗೆ ೧೦,೦೦೦ಅಶಸಾ(ಹೆಚ್ ಪಿ)ವುಳ್ಳ ಇಂಜಿನ್ ಗಳು ಕಾರ್ಯನಿರ್ವಹಿಸಲು ಆರಂಭಸಿದ್ದವು.ಹಬೆ ಇಂಜಿನ್ ಗಳನ್ನು ರೈಲುಗಳಿಗೆ ಬಳಸಬಹುದು.ಸ್ಥಿರ ಹಬೆ ಇಂಜಿನ್ ಗಳು  ಕೈಗಾರಿಕಾ ಕ್ರಾಂತಿಯ ಪ್ರಮುಖ ಅಂಶಗಳಾಗಿದ್ದವು.ಇದರಿಂದ ನೀರು ದೊರೆಯದ ಕಡೆಯಲ್ಲೂ ಕಾರಖಾನೆಗಳನ್ನು ಸ್ಥಾಪಿಸಲು ಸಹಾಯವಾಯಿತು.
ಹಬೆ ಇಂಜಿನ್ ಗಳು ಬಹಿರ್ದಹನ ಇಂಜಿನ್ ಗಳಾಗಿದ್ದು  ಇವುಗಳ ಕಾರ್ಯನಿರ್ವಹಣಾ ದ್ರವವು ದಹನವಸ್ತುಗಳಿಗಿಂತ ಬೇರೆಯಾಗಿದೆ.ಈ ಇಂಜಿನ್ ಗಳಲ್ಲಿ ಸೌರಶಕ್ತಿ, ಬೈಜಿಕ ಶಕ್ತಿ ಅಥವಾ ಭೂಉಷ್ಣಶಕ್ತಿ ಗಳನ್ನು ಬಳಸಬಹುದು.ಈ ಇಂಜಿನ್ ಗಳಲ್ಲಿ ನೀರನ್ನು ಕಾಯಿಸಿ ನಂತರ ಅತಿ ಒತ್ತಡದಲ್ಲಿ ಹಬೆಯಾಗಿ ಮಾರ್ಪಡಿಸಿ, ಈ ಹಬೆಯನ್ನು ಬೆಣೆಯ ಅಥವಾ ಟರ್ಬೈನ್ ಗಳ ಮೂಲಕ ವಿಕಸನ ಮಾಡಿದಾಗ ಯಾಂತ್ರಿಕ ಕಾರ್ಯವಾಗುತ್ತದೆ.ನಂತರ ಹಬೆಯನ್ನು ತಂಪುಗೊಳಿಸಿ ಬಾಯ್ಲರಿಗೆ ಮರಳಿಸಲಾಗುವುದು.
ಹಬೆ ಇಂಜಿನ್ ನ ಕುರಿತಾದ ಹೆಚ್ಚಿನ ಮಾಹಿತಿಗಾಗಿ ಕೆಳಗಿನ ಅಂಶಗಳನ್ನು ವೀಕ್ಷಿಸಿ..
## ಇತಿಹಾಸ
## ಹಬೆ ಇಂಜಿನ್ ನ ಭಾಗಗಳು
## ಇಂಜಿನ್ ನ ಸಂರಚನೆ
## ಸುರಕ್ಷತಾ ಕ್ರಮಗಳು
## ಇಂಜಿನ್ ನ ಸಾಮರ್ಥ್ಯ
## ಉಲ್ಲೇಖಗಳು
ವರ್ಗ:ವಿಜ್ಞಾನ
ವರ್ಗ:ಯಂತ್ರವಿಜ್ಞಾನ
ಓಝೋನ್ ಪದರ

ಓಝೋನ್ ಪದರ  ಸೂರ್ಯನಿಂದ ಹೊರಸೂಸುವ ನೇರಳಾತೀತ ವಿಕಿರಣಗಳನ್ನು ಹೀರಿಕೊಳ್ಳುವ ಭೂಮಿಯ ವಾಯುಮಂಡಲದಲ್ಲಿ ಒಂದು ಪ್ರದೇಶವಾಗಿರುತ್ತದೆ. ಇದು  ವಾಯುಮಂಡಲದಲ್ಲಿ   ಓಝೋನ್ O3 ನ ಅನಿಲದ ಅಧಿಕ ಸಾಂದ್ರತೆಯನ್ನು ಹೊಂದಿದೆ. ಭೂಮಿಯ ಮೇಲೆ ಸುಮಾರು ೧೦ ಕಿ.ಮೀ ನಿಂದ ೪೦ ಕಿ.ಮೀ.ರ ವರೆಗೆ ವ್ಯಾಪಿಸಲ್ಪಟ್ಟಿರುವ ಈ ಪ್ರದೇಶವು  ಸೂರ್ಯನಿಂದ ಬಿಡುಗಡೆಯಾಗುವ ನೇರಳಾತೀತ ವಿಕಿರಣಗಳನ್ನು ಹೀರಿಕೊಂಡು ಭೂಮಿಗೆ ಅವುಗಳು ತಲಪುವುದನ್ನು ತಡೆಗಟ್ಟುತ್ತವೆ. ಓಝೋನ್ ಪದರ ಹಾಗೂ ಅದಕ್ಕೆ ಆಗಿರುವ ಅನಾಹುತದ ಬಗ್ಗೆ ಜನರಲ್ಲಿ ಅರಿವಿಲ್ಲ. ಕೈಗಾರಿಕೋದ್ಯಮ, ಕಾರ್ಖಾನೆಗಳು ಹೆಚ್ಚುತ್ತಲೇ ಇವೆ. ಮತ್ತೊಂದೆಡೆ ಗೃಹೋಪಯೋಗಿ, ದಿನಬಳಕೆ ವಸ್ತುಗಳಲ್ಲಿ ಬಿಡುಗಡೆಯಾಗುವ ರಾಸಾಯನಿಕಗಳು ಮತ್ತು ಪ್ರಮುಖವಾಗಿ ರೆಫ್ರೀಜರೇಟರ್ ಮತ್ತು ಏರ್ ಕಂಡೀಶನರ್‍ಗಳಲ್ಲಿ ಉಪಯೋಗದಿಂದ ಬಿಡುಗಡೆಯಾಗುವ ಕ್ಲೋರೋ ಫ್ಲೋರೋ ಕಾರ್ಬನ್ ಅನಿಲ ಓಝೋನ್ ಪದರಕ್ಕೆ ರಂಧ್ರ  ಉಂಟು ಮಾಡುತ್ತಿದೆ. ಭೂಮಿಯ ಓಝೋನ್‌ ಪದರವೂ ಸೂರ್ಯನಿಂದ ಬರುವ  ಕಾಸ್ಮಿಕ್‌ ಕಿರಣಗಳನ್ನು  ಶೋಧಿಸಿ, ವಾತಾವರಣವನ್ನು ಶುದ್ಧವಾಗಿರಿಸಿದೆ. ಆದರೆ ಹೆಚ್ಚಿನ ಪ್ರಮಾಣದ ಕಾರ್ಬನ್‌ ಡೈಆಕ್ಸೈಡ್‌ ಅನ್ನು ವಾತಾವರಣಕ್ಕೆ ಬಿಟ್ಟು ವಾಯುಮಂಡಲವನ್ನು  ಮಲಿನಗೊಳಿಸುತ್ತಿದ್ದೇವೆ. ಸಕಲ ಜೀವರಾಶಿಗಳ ರಕ್ಷಾ ಕವಚ ಓಝೋನ್‌ ವಲಯ ಆಗಿದ್ದು, ಅದನ್ನು ಕಾಪಾಡಿಕೊಳ್ಳುವುದು ಮನುಷ್ಯನ ಆದ್ಯ ಕರ್ತವ್ಯವಾಗಿರುತ್ತದೆ. ಮನುಷ್ಯನ ಅಟ್ಟಹಾಸಕ್ಕೆ ಬಲಿಯಾದ ವಸ್ತು-ವಿಶೇಷಗಳ ಪಟ್ಟಿಯಲ್ಲಿ ಓಝೋನ್ ಪದರವು ಒಂದು. ಅದಿಲ್ಲದಿದ್ದರೆ ಭೂಮಿಯ ಜೀವಜಂತುಗಳು ಸೂರ್ಯನ ನೇರಳಾತೀತ ಕಿರಣಗಳ ನೇರ ಸ್ಪರ್ಶಕ್ಕೆ ಸಿಕ್ಕಿ ಕ್ಯಾನ್ಸರ್‌ನಂತಹ ಮಾರಕ ರೋಗಳಿಗೆ ಸಿಲುಕುತ್ತಿದ್ದವು ಎಂಬ ಆತಂಕವಿದೆ.

## ಬಾಹ್ಯ ಸಂಪರ್ಕ
* ನಾಸಾ ಜಾಲತಾಣದಲ್ಲಿ ಓಝೋನ್ ಬಗ್ಗೆ 

## ಉಲ್ಲೇಖಗಳು

ವರ್ಗ:ವಿಜ್ಞಾನ
ವರ್ಗ:ಪರಿಸರ ವಿಜ್ಞಾನ
ವರ್ಗ:ಭೂಮಿಯ ವಾತಾವರಣ
ವಿದಳನ

ಬೈಜಿಕ ಬೌತಶಾಸ್ತ್ರ ಮತ್ತು ಬೈಜಿಕ ರಸಾಯನಶಾಸ್ತ್ರದಲ್ಲಿ, ಬೈಜಿಕ ವಿದಳನವು ಬೈಜಿಕ ಪ್ರತಿಕ್ರಿಯೆ ಅಥವಾ ವಿಕಿರಣ ಶೀಲ ಕ್ಷೀಣತೆ ಪ್ರಕ್ರಿಯೆಯಾಗಿದ್ದು, ಇಲ್ಲಿ ಬೀಜಕೇಂದ್ರವು ವಿದಳನ ಹೊಂದಿ ಸಣ್ಣ ಸಣ್ಣ ಬೀಜ (ಹಗುರ ಬೀಜ)ಗಳಾಗಿ ವಿಭಜನೆ ಹೊಂದುತ್ತದೆ.ವಿದಳನ ಕ್ರಿಯೆಯು ಪ್ರತಿಸಲವು ನ್ಯೂಟ್ರಾನ್‍ಗಳನ್ನು  ಮತ್ತು ಫೋಟಾನ್(ಗಾಮಾ ಕಿರಣಗಳ ರೂಪದಲ್ಲಿ)ಗಳನ್ನು ಬಿಡುಗಡೆಗೊಳಿಸುತ್ತವೆ.ಮತ್ತು ಇದರೊಂದಿಗೆ ವಿಕಿರಣ ಶೀಲ ಧಾತು ಗಳಿಂದ ಬಿಡುಗಡೆಯಾಗುವ  ಪ್ರಮಾಣೀಕೃತ ಮಟ್ಟದ ಶಕ್ತಿಗಿಂತಲೂ ಅಗಾಧ ಪ್ರಮಾಣದ  ಶಕ್ತಿಯನ್ನು ಬಿಡುಗಡೆಗೊಳಿಸುತ್ತದೆ.
ಡಿಸೆಂಬರ್ ೧೭ರ ೧೯೩೮ರಲ್ಲಿ ಜರ್ಮನಿಯ ಓಟ್ಟೋ ಹಾನ್ ಎಂಬಾತನಿಂದ ಆವಿಷ್ಕಾರದಿಂದಾಗಿ ಭಾರವಾದ ಧಾತುಗಳಿಂದ ಬೀಜ ವಿದಳನ ಕ್ರಿಯೆ  ಜರುಗುತ್ತದೆ ಎಂದು ತಿಳಿದು ಬಂತು.ಮತ್ತು ೧೯೩೯ ರಲ್ಲಿ ಅವನ ಸಹಾಯಕರಾದ ಪ್ರಿಟ್ಞ ಸ್ಟ್ರಾಸಮನ್ ಮತ್ತು ಲೈಸ್ ಮೆಟನರ್‍ ಹಾಗೂ ಓಟ್ಟೋ ಹಾನ್‍ನ ಸಂಬಂಧಿಕಳಾದ   ಒಟ್ಟೊ ರಾಬರ್ಟ  ಪ್ರಿಶ್ಚ  ರವರು ವಿದಳನದ ಸೈದ್ಧಾಮತಿಕ ವಿವರಣೆಯನ್ನು ನೀಡಿದರು.ಪ್ರಿಶ್ಚರವರು  ಜೀವಕೋಶಗಳಲ್ಲಿ ಜರುಗುವ ಜೈವಿಕ ವಿದಳನ ಕ್ರಿಯೆಗೆ ಸಾದೃಷ್ಯವಾಗಿ  ಬೈಜಿಕ ವಿದಳನ  ಕ್ರಿಯೆಯನ್ನು ಹೆಸರಿಸಿದರು.ಇದೊಂದು ಬಹಿರ್ ಉಷ್ಣ ಕ್ರಿಯೆಯಾಗಿದ್ದು ಅದು ಬಿಡುಗಡೆಗೊಳಿಸುವ ಅಗಾಧ ಪ್ರಮಾಣದ ಶಕ್ತಿಯ ಭಾಗಗಳು ವಿದ್ಯುತ್ಕಾಂತೀಯ ವಿಕಿರಣ ಮತ್ತು ಚಲನ ಶಕ್ತಿ ಎರಡನ್ನೂ ಒಳಗೊಂಡಿದೆ.ವಿದಳನ ಕ್ರಿಯೆಯಿಂದ ಶಕ್ತಿಬಿಡುಗಡೆಗೊಳ್ಳ ಬೇಕಾದರೆ ಪ್ರತಿಕ್ರಿಯೆಯ ನಂತರ ಉಂಟಾಗುವ ಧಾತುಗಳ ಬಂಧಕ ಶಕ್ತಿ ಗಿಂತ  ಮುಂಚೆಯ ಧಾತುಗಳ  ಬಂಧಕ ಶಕ್ತಿಗಿಂತ ಕಡಿಮೆ ಇರಬೇಕು.
ವಿದಳನವು ಒಂದು ರೀತಿಯ ಬೈಜಿಕ ಪರಿವರ್ತನಾ ಕ್ರಿಯೆಯಾಗಿದೆ, ಏಕೆಂದರೆ ನಂತರ ಉಂಟಾಗುವ ಮುಂಚಿನ ಧಾತುಗಳಿಗಿಂತ ಭಿನ್ನವಾಗಿರುತ್ತವೆ.ಮತ್ತು ಉಂಟಾಗುವ ಎರಡು ಬೀಜಗಳು ಹೋಲಿಕೆ ಮಾಡಬಲ್ಲವಾಗಿವೆ, ಅದರೆ ಗಾತ್ರದಲ್ಲಿ ಬಿನ್ನವಾಗಿವೆ, ಸಾಮಾನ್ಯವಾಗಿ ೩ ರಿಂದ ೨ ವಿದಳನೀಯ ಸಮಸ್ಥಾನಿಗಳ  ದ್ರವ್ಯರಾಶಿ ಅನುಪಾತಗಳಿಗೆ ಹೋಲಿಸಲಾಗಿ ಬಿನ್ನವಾಗುತ್ತವೆ.ಬಹಳಷ್ಟು ವಿದಳನಗಳು ದ್ವೀವಿದಳನವಾಗಿದೆ(ಎರಡು ವಿದ್ಯುದಂಶ ಹೊಂದಿದ ಉತ್ಪನ್ನಗಳು), ಆದರೆ ಸಾಂಧರ್ಬಿಕವಾಗಿ ( ೧೦೦೦ ವಿದಳನದಲ್ಲಿ ೨ ಅಥವಾ ೪ ಬಾರಿ ಮಾತ್ರ) ತೃತೀಯಕ ವಿದಳನದಲ್ಲಿ ಮೂರು ಧನ ವಿದ್ಯುದಂಶ ಹೊಂದಿರುವ ಭಾಗಗಳು ಉಂಟಾಗುತ್ತವೆ.ಈ ಭಾಗಗಳಲ್ಲಿ ಅತ ಚಿಕ್ಕ ಭಾಗಗಳ ಗಾತ್ರವು  ಫೋಟಾನ್‍ನ ಬೀಜಕೇಂದ್ರದಿಂದ ಅರ್ಗಾನ್ ಬೀಜಕೇಂದ್ರದವರೆಗೂ ಇರಬಹುದು.
ಊಹಿಸಲು ಸಾಧ್ಯವಾಗದ ವಿದಳನದ ಉತ್ಪನ್ನಗಳ ಸಂಯೋಜನೆಯು ಕ್ವಾಂಟಮ್ ಟನ್ನೆಲಿಂಗ ಪ್ರಕ್ರಿಯೆಗಿಂತಲೂ ಭಿನ್ನವಾಗಿದೆ.ಉದಾಹರಣೆಗಾಗಿ,ಫೋಟಾನ್ ಉತ್ಸರ್ಜನೆ,ಅಲ್ಫಾ ಕಣಗಳ ಕ್ಷೀಣಿಸುವಿಕೆ ಮತ್ತು ಸಮೂಹ ಕ್ಷೀಣಿಸುವಿಕೆ ಮುಂತಾದವು ಪ್ರತಿಸಲು ಏಕರೀತಿಯಾದ ಉತ್ಪನ್ನಗಳನ್ನು ನೀಡುತ್ತವೆ.ಬೈಜಿಕ ವಿದಳನವು ಬೈಜಿಕ ಇಂಧನಗಳಿಗೆ ಶಕ್ತಿಯನ್ನು ಒದಗಿಸುತ್ತವೆ.ಮತ್ತು ಬೈಜಿಕ ಶಸ್ತ್ರಾಸ್ತ್ರ ಗಳ ಸ್ಪೋಟಗಳಿಗೆ ಚಾಲನೆ ನೀಡುತ್ತದೆ.ಎರಡು ಬಳಕೆಗಳು ಸಾದ್ಯವಾಗುತ್ತದೆ, ಆದರೆ ಬೈಜಿಕ ಇಂಧನವೆಂದು ಕರೆಯಲ್ಪಡುವ ಕೆಲವು ವಸ್ತುಗಳು ವಿದಳನೀಯ ನ್ಯೂಟ್ರಾನ್‍ಗಳಿಗೆ ತಾಕಿದಾಗ ವಿದಳನ ಕ್ರಿಯೆ ಜರುಗುತ್ತದೆ.ಮತ್ತು ಪ್ರತಿಯಾಗಿ ವಿದಳನಗೊಂಡ ಭಾಗದಿಂದ ನ್ಯೂಟ್ರಾನ್ ಬಿಡುಗಡೆಗೊಳ್ಳುತ್ತದೆ.ಈ ರೀತಿ ಸ್ವಯಂ ಸುಸ್ಥಿರಗೊಂಡ ಸರಪಣಿ ಕ್ರಿಯೆಯನ್ನು ನಿಯಂತ್ರಿತ ದರದಲ್ಲಿ ಬೈಜಿಕ ಕ್ರಿಯಾಕಾರಿ ಗಳು ನಿರ್ವಹಿಸಿ ಅಗಾಧ ಪ್ರಮಾಣದ ಶಕ್ತಿ ಬಿಡುಗಡೆಗೊಳಿಸುತ್ತದೆ ಅಥವಾ ಬೈಜಿಕ ಶಸ್ತ್ರಾಸ್ತ್ರಗಳಲ್ಲಿ ನಡೆಯುವ ಅನಿಯಂತ್ರಿತ ಕ್ರಿಯೆಯಲ್ಲಿಯೂ ಅಗಾಧ ಪ್ರಮಾಣದಲ್ಲಿ ಶಕ್ತಿ ಬಿಡುಗಡೆಗೊಳ್ಳುತ್ತದೆ.

## ಉಲ್ಲೇಖಗಳು
ವರ್ಗ:ವಿಜ್ಞಾನ
ಮಾನವನಲ್ಲಿ ವಿಸರ್ಜನಾಂಗ ವ್ಯೂಹ

ಮಾನವನ ವಿಸರ್ಜನಾಂಗವ್ಯೂಹವು ಒಂದು ಜೊತೆ ಮೂತ್ರ ಜನಕಾಂಗಗಳನ್ನು ಒಳಗುಂಡಿರುತ್ತದೆ.ಮೂತ್ರ ಜನಕಾಂಗದಿಂದ ಹೊರಟ ಎರಡು ಮೂತ್ರನಾಳಗಳು ಮುತ್ರವನ್ನು ಶೇಖರಿಸುವ ಚೀಲದಂತಹ ಮೂತ್ರಕೋಶಕ್ಕೆ ತೆರೆಯುತ್ತವೆ.ಮೂತ್ರಕೋಶವು ಯುರಿತ್ರಾ ಎಂಬ ದ್ವಾರದ ಮೂಲಕ ದೇಹದ ಹೊರಭಾಗದೊಡನೆ ಸಂಪರ್ಕವನ್ನು ಹೊಂದಿರುತ್ತದೆ.ಮೂತ್ರಜನಕಾಂಗಗಳು ಕಡುಕಂದು ಬಣ್ಣದ ಹುರುಳಿ ಬೀಜದ ಆಕಾರದ ಅಂಗಗಳು.ಇವು ಒದರಾವಕಾಶದ ಹಿಂಬದಿಯಲ್ಲಿ ಬನ್ನು ಮುಳೆಯ ಅಕ್ಕ ಪಕ್ಕದಲ್ಲಿರುತ್ತದೆ.ಪ್ರತಿಯೊಂದು ಮೂತ್ರಜನಕಾಂಗದಲ್ಲಿ ಹೈಲಮ್ ಎಂಬ ತಗ್ಗಾದ ಭಾಗವಿದ್ದು ಅದರ ಮುಲಕ ರೀನಲ್ ಅಪಧಮನಿಯ ಮೂತ್ರಜನಕಾಂಗವನ್ನು ಪ್ರವೇಶಿಸಿ ಕವಲುಗಳಾಗಿ ರಕ್ತವನ್ನು ಒದಗಿಸುತ್ತದೆ.ಇದೇ ಭಾಗದಿಂದ ರೀನಲ್ ಅಭಿಧಮನಿಯು ಹೊರಬರುತ್ತದೆ.ಈ ಬಾಗದಿಂದ ಮೂತ್ರನಾಳವು ಹೊರಬಂದು ಮೂತ್ರಕೋಶವನ್ನು ಸೇರುತ್ತದೆ.ಪ್ರತಿ ಮೂತ್ರಜನಕಾಂಗವು ಸಂಯೋಜಕ ಅಂಗಾಂಶಗಳಿಂದ ಆದ ರೀನಲ್ ಕ್ಯಾಪ್ಸೂಲ್ ಎಂಬ ಹೊದಿಕೆಯಿಂದ ಆವರಿಸಲ್ಪಟ್ಟಿದೆ.

## ಮೂತ್ರದ ರಚನೆ
ಮೂತ್ರದ ರಚನೆ ಈ ಕೆಳಗಿನ ಮೂರು ಹಂತಗಳಲ್ಲಿ ನಡೆಯುತ್ತದೆ.
# ಗ್ಲಾಮರುಲಸ್ ನ ಸೋಸುವಿಕೆ
# ವ್ಯತ್ತ್ಯಸ್ಥ ಮರುಹೀರಿಕೆ
# ನಳಿಕಾ ಸ್ರವಿಕೆ
ರಕ್ತವು ನೆಫ್ರಾನ್ಗಳಿಗೆ ಹಚ್ಚು ಒತ್ತಡದಿಂದ ಪ್ರವೇಶಿಸುವುದರಿಂದ ಗ್ಲಾಮರುಲಸ್ ನಲ್ಲಿ ರಕ್ತವು ಸೋಸಲ್ಪಡುತ್ತದೆ.ಇದನ್ನು ಗ್ಲಾಮರುಲಸ್ ಸೋಸುವಿಕೆ ಅಥವಾ ಸೂಕ್ಷ್ಮ ಸೋಸುವಿಕೆ ಎನ್ನುತ್ತಾರೆ.

ರಕ್ತಕಣಗಳು ಮತ್ತು ದೊಡ್ಡದಾಗಿರುವ ಪ್ರೋಟೀನ್ ಅಣುಗಳನ್ನು ಉಳಿದು ಎತರೆ ವಸ್ತುಗಳು ಬೌಮನ್ನನ ಕೋಶವನ್ನು ಪ್ರವೇಶಿಸುತ್ತದೆ.ಈ ಸೋಸಲ್ಪಟ್ಟ ದ್ರವದಲ್ಲಿ ಗ್ಲೂಕೋಸ್.ಆಮೈನೋ ಆಮ್ಲಗಳು,ಸೋಡಿಯಂ,ಪೋಟಾಸಿಯಂ.ಬೈ ಕಾರ್ಬೊನೆಟ್ ಗಳು,ಯೂರಿಯಾ ಮತ್ತು ನೀರು ಇರುತ್ತದೆ.ಈ ದ್ರವವು ನುಲಿಕೆ ನಾಳದ ಮೂಲಕ ಹೆನ್ಲೆಯ ಕುಣಿಕೆಗೆ ಬರುತ್ತದೆ.

ಶೋಧಿತದ್ರವದಲ್ಲಿರುವ ಉಪಯುಕ್ತ ವಸ್ತುಗಳಾದ ನೀರು,ಗ್ಲೂಕೋಸ್,ಅಮೈನೋ ಆಮ್ಲ,ಗ್ಲಿಸರಾಲ್,ಸೋಡಿಯಮ,ಪೋಟಾಸಿಯಂ,ಕ್ಯಾಲ್ಸಿಯಂ,ವಿಟಮಿನ್ಗಳುಮತ್ತು ಹಾರ್ಮೋನುಗಳು ಸುತ್ತಲಿನ ಲೋಮನಾಳಗಳಿಂದ ಹೀರಲ್ಪಡುತ್ತದೆ.ಈ ಕ್ರಿಯೆಗೆ ವ್ಯತ್ಯಸ್ಥ ಮರುಹೀರಿಕೆ ಎಂದು ಹೆಸರು.ಈ ಮರುಹೀರಿಕೆ ವಿಸರಣೆ,ಅಭಿಸರಣೆ ಮತ್ತು ಸಕ್ರಿಯ ಸಾಗಾಣಿಕೆ ಕ್ರಿಯೆಗಳ ಮೂಲಕ ನಡೆಯುತ್ತದೆ.ಈ ದ್ರವವು ನುಲಿಕೆನಾಳದ ಕೊನೆಯ ಹಂತವನನು ತಲುಪಿದಾಗ ನಾಳದ ಭಿತ್ತಿಯಲ್ಲಿರುವ ಕೋಶಗಳು ಸುತ್ತಲೂ ಇರುವ ಲೋಮನಾಲಗಳ ರಕ್ತದಿಂದ ಹೀರಿದ ಅನುಪಯುಕ್ತ ವಸ್ತಗಳಾದ ಅಮೋನಿಯಾ,ಹೈಡ್ರೋಜನ್,ಅಯಾನ್ ಗಳು ಮತ್ತು ಯೂರಿಕಾಮ್ಲಗಳನ್ನು ಸ್ರವಿಸುತ್ತದೆ.ಇದನ್ನು ನಳಿಕಾ ಸ್ರವಿಕೆ ಎನ್ನುವರು.

ಈ ಹಂತದ ನಂತರ ನಾಳದಲ್ಲಿರುವ ದ್ರವವನ್ನು ಮೂತ್ರ ವೆಂದು ಕರೆಯಬಹುದು.ಮೂತ್ರವು ಒಣ ಹುಲ್ಲಿನ ಬಣ್ಣವನ್ನು ಹೊಂದಿರುತ್ತದೆ.ಮೂತ್ರದಲ್ಲಿ ನೀರು,ಯೂರಿಯಾ,ಸೋಡಿಯಂ,ಪೊಟಾಸಿಯಂ ಕ್ಲೋರೈಡ್ ಗಳು,ಯೂರಿಕಾಮ್ಲ,ಅತಿ ಕಡಿಮೆ ಪ್ರಮಾಣದ ಅಮೋನಿಯಾ ಮತ್ತು ನೀರಿನಲ್ಲಿ ಕರಗುವ ಪೋಟೀನ್ ಗಳು ಇರುತ್ತದೆ.

## ಉಲ್ಲೇಖ 
ವರ್ಗ:ಜೀವಶಾಸ್ತ್ರ
ವರ್ಗ:ಮಾನವ ಶರೀರ
ವಿಕಿರಣ ಮಾಲಿನ್ಯ

ವಿಕಿರಣಗಳನ್ನು ಅವುಗಳ ಪರಿಣಾಮಗಳ ಆಧಾರದ ಮೇಲೆ ಆಯಾನಿಭವಿಸು ಮತ್ತು ಆಯಾನಿಭವಿಸದ ವಿಕಿರಣಗಳೆಂದು ವಿಂಗಡಿಸಬಹುದಾಗಿದ್ದು.ಅಯಾನಿಭವಿಸುವ ವಿಕಿರಣಗಳು ಅತ್ಯಂತ ಹಾನಿಕಾರಕವಾಗಿವೆ.ಅತ್ತಂತ ಶಕ್ತಿಶಾಲಿ ಕಿರಣಗಳಾದ ಗಾಮ ವಿಕಿರಣಗಳು ಎಕ್ಷ-ಕಿರಣಗಳು,ಸೂಕ್ಷ್ಮ ಕಿರಣಗಳು ,ಆಲ್ಫ ಕಿರಣಗಳು ಬೀಟಾ ಕಿರಣಗಳು ಮುತಾದ ವಿಕಿರಣಗಳು ವಿಕಿರಣ ಮಾಲಿನ್ಯವನ್ನು ಉಂಟು ಮಾಡುತ್ತವೆ.ಇವು ಅತ್ಯಂತ ಶಕ್ತಿಶಾಲಿ ವಿಕಿರಣಗಳಾಗಿರುದರಿಂದ
ಇವು ಭೂಮಿಯ ಮೇಲಿನ ನೆಲ,ನೀರು ಮತ್ತ ಗಾಳಿಯನ್ನು  ಹಾಳು ಮಾಡುತ್ತವೆ.ವಿಕಿರಣ ಮಾಲಿನ್ಯವು ವಿಕಿರಣ ಶೀಲ ವಸ್ತುಗಳನ್ನು ಉತ್ಪಾದಿಸುವಾಗ/ಶುದ್ದಿಕರಿಸುವಾಗ,ಸ್ಫೋಟಿಸುವಾಗ,ಅಣು ಶಕ್ತಿಕೇಂದ್ರಗಳಿಂದ ಹಾಗೂ ಅವುಗಳ ಸಂಯುಕ್ತಗಳನ್ನು ಬಳಸುವಾಗ ಭೂ ವಾತವರಣಕ್ಕೆ ಸೇರಿಕೊಳ್ಳುತ್ತವೆ.ಈ ವಿಕಿರಣಗಳು ಮಾನವ ಮತ್ತು ತರೆ ಜೀವಿಗಳ ಮೇಲೆ ತಕ್ಷನ ಮತ್ತು ದೀರ್ಘಕಾಲಿನ ಅತ್ಯಂತ ತೀವ್ರ ಪರಣಾಮ ಉಂಟುಮಾಡುತ್ತವೆ.ಇವು ಮನುಷ್ಯನ ಚರ್ಮದ ಕ್ಯಾನ್ಸರ್ ಹಾಗೂ ಇತರೆ ಕ್ಯಾನ್ಸರ್ ಕಾಯಿಲೆಗಳನ್ನು ತರುತ್ತದೆ.ಜೀವಕೋಶಗಳ ಮೇಲೆ ಮತ್ತು ವಂಶವಾಹಿನಿಗಳ ಮೇಲೆ ಪರಿಣಾಮ ಬೀರುತ್ತವೆ.ನಿರMತರವಾಗಿ ವಿಕಿರಣಗಳು ಬೀಳುವುದರಿಂದ ಕೂದಲು ಉದುರುವುದು,ಅನಿಮಿತ ರಕ್ತಸ್ರಾವ ವಾಗುವುದು ಇತರೆ ಪರಿಣಾಮಗಳನ್ನು ಬೀರುತ್ತವೆ.

## ಉಲ್ಲೇಖ
## ಬಾಹ್ಯ ಸಂಪರ್ಕ
http://www.thebigger.com/biology/pollution/what-is-radioactive-pollution/

ವರ್ಗ:ಭೌತಶಾಸ್ತ್ರ
ಹೆನ್ರಿಕ್ ಪೊಂಟೊಪ್ಪಿಡನ್

**ಹೆನ್ರಿಕ್ ಪೊಂಟೊಪ್ಪಿಡನ್** (24 ಜುಲೈ 1857 – 21 ಆಗಸ್ಟ್ 1943)ಸ್ವೀಡನ್ ದೇಶದ ಬರಹಗಾರ. ಇವರು ೧೯೧೭ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯನ್ನು ಕಾರ್ಲ್ ಗ್ಜೆಲ್ಲೆರಪ್ ರವರೊಂದಿಗೆ ಪಡೆದರು.ಇವರೊಬ್ಬ ವಾಸ್ತವವಾದಿ ಲೇಖಕ. ನೋಬೆಲ್ ಪ್ರಶಸ್ತಿ ಘೋಷಣೆಯಲ್ಲಿ "ಡೆನ್ಮಾರ್ಕ್ ದೇಶದ ಆ ಕಾಲದ ದೈನಂದಿನ ಜೀವನದ ನೈಜ ಚಿತ್ರಣ"ಕ್ಕಾಗಿ ಈ ಪ್ರಶಸ್ತಿ ಎಂದು ಉಲ್ಲೇಖಿಸಲಾಗಿದೆ.ಇವರ ಕಾದಂಬರಿಗಳು ಅಂದಿನ ಸ್ವೀಡನ್‍ನ ಜನಜೀವನದ ಸಮಗ್ರ ಚಿತ್ರಣವನ್ನು ಕೊಡುವುದರೊಂದಿಗೆ ವಾಸ್ತವಿಕತೆಗೆ ಸಮೀಪವಾಗಿಯೂ ಇದೆ.ತಾನು ಬೆಳೆದು ಬಂದ ಸಂಪ್ರದಾಯವಾದಿ ಹಿನ್ನಲೆ ಹಾಗೂ ತನ್ನ ಸಮಕಾಲೀನ ಸಮಾಜವಾದಿ ಗೆಳೆಯರಿಂದ ಸಮಾನ ದೂರ ನಿಂತ ಬರಹಗಾರರಾಗಿದ್ದರು.ಸಾಹಿತ್ಯದ ವಾಸ್ತವವಾದಿ ಚಳವಳಿಯ ಅತ್ಯಂತ ಎಳೆಯ ಆದರೆ ಅತ್ಯಂತ ಪ್ರಬಲ ಪ್ರತಿಪಾದಕರಾಗಿ ಪೊಂಟೋಪ್ಪಿಡನ್ ಗುರುತಿಸಲ್ಪಟ್ಟಿದ್ದರು. 

## ಬಾಹ್ಯ ಸಂಪರ್ಕಗಳು
* About Henrik Pontoppidan 
* 

ವರ್ಗ:ಬರಹಗಾರ
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾರ್ಲ್ ಗ್ಜೆಲ್ಲೆರಪ್

**ಕಾರ್ಲ್ ಗ್ಜೆಲ್ಲೆರಪ್**(2 ಜೂನ್ 1857 &ndash; 13 ಒಕ್ಟೋಬರ್ 1919) ಡೆನ್ಮಾರ್ಕ್ ದೇಶದ ಕವಿ ಮತ್ತು ಕಾದಂಬರಿಕಾರ. ಇವರಿಗೆ ೧೯೧೭ರ ಸಾಹಿತ್ಯದ ನೋಬೆಲ್ ಪ್ರಶಸ್ತಿಯು ಹೆನ್ರಿಕ್ ಪೊಂಟೊಪ್ಪಿಡನ್ರೊಂದಿಗೆ ದೊರೆತಿದೆ.ಇವರು ನವೋದಯ ಕಾಲದ ಕವಿ.ಇವರು ಕೆಲವು ಬಾರಿ "*ಎಪಿಗೋನಸ್*" ಎಂಬ ಕಾವ್ಯನಾಮದಲ್ಲಿಯೂ ಬರಯುತ್ತಿದ್ದರು. 
## ಬಾಹ್ಯ ಸಂಪರ್ಕಗಳು
*Karl Gjellerup, Timeline of Nobel Winners , brainparad.com
*Knud B. Gjesing: *Karl Gjellerup*, portrait of the author , Archive for Danish Literature, Danish Royal Library (in Danish) (pdf)
* 
* 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ಡೆನ್ಮಾರ್ಕ್
ಕಾರ್ಲ್ ಸ್ಪಿಟ್ಟೆಲರ್

**ಕಾರ್ಲ್ ಫ್ರೆಡ್ರಿಚ್ ಜಾರ್ಜ್ ಸ್ಪಿಟ್ಟೆಲರ್** (24 ಎಪ್ರಿಲ್ 1845 – 29 ಡಿಸೆಂಬರ್ 1924) ಸ್ವಿಟ್ಜರ್‍ಲ್ಯಾಂಡ್ ದೇಶದ ಕವಿ.ಇವರಿಗೆ ೧೯೧೯ ನೆಯ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ."ಒಲಿಂಪಿಯನ್ ಸ್ಪ್ರಿಂಗ್" ಎಂಬ ಮಹಾಕಾವ್ಯಕ್ಕೆ ಈ ಪ್ರಶಸ್ತಿ ದೊರೆತಿದೆ.
## ಬಾಹ್ಯ ಸಂಪರ್ಕಗಳು
* Literary estate of Carl Spitteler in the archive database HelveticArchives of the Swiss National Library
* Publications by and about Carl Spitteler  in the catalogue Helveticat of the Swiss National Library
* Carl Spitteler  at the Timeline of Nobel Winners 
* Autobiographical sketch 
* Official Site of the Carl Spitteler Foundation 

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವರ್ಗ:ಸ್ವಿಟ್ಜರ್ಲ್ಯಾಂಡ್
ವಿದ್ಯುತ್ಕಾಂತೀಯ ಪ್ರೇರಣೆ

## ವಿದ್ಯುತ್ಕಾಂತೀಯ ಪ್ರೇರಣೆ ಅರ್ಥ
ಒಂದು ವಾಹಕದಲ್ಲಿ ವಿದ್ಯುತ್ ಪ್ರವಾಹವು ಉಂಟಾದಾಗ, ಆ ವಾಹಕ(Conductor)ದ ಸುತ್ತ ಕಾಂತಕ್ಷೇತ್ರ ಏರ್ಪಡುತ್ತದೆ. ಹಾಗೆಯೇ ಒಂದು ವಾಹಕ ಸುರುಳಿಯಲ್ಲಿ ಕಾಂತಕ್ಷೇತ್ರವನ್ನು ಬದಲಾಯಿಸಿದಾಗ ಪ್ರೇರಿತ ವಿದ್ಯುತ್ ಚಾಲಕಬಲವು ಆ ವಾಹಕದ ತುದಿಗಳಲ್ಲ ಉಂಟಾಗುತ್ತದೆ.  ಅಂದರೆ ಒಂದು ವಾಹಕ್ಕೆ ಸಂಬಂದಿಸಿದ ಕಾಂತಕ್ಷೇತ್ರವು (Magnetic Field) ಬದಲಾದಾಗ ವಾಹಕದಲ್ಲಿ  ವಿದ್ಯುತ್ ಚಾಲಕಬಲವು ಪ್ರೇರಿತವಾಗುತ್ತದೆ. ಈ ವಿದ್ಯಮಾನವನ್ನು ವಿದ್ಯುತ್ಕಾಂತೀಯ ಪ್ರೇರಣೆ ಎನ್ನುತ್ತೇವೆ.  ವಿದ್ಯುತ್ಕಾಂತೀಯಪ್ರೇರಣೆಯನ್ನು ಮೊದಲು ಪರಿಚಯಿಸಿದವರು ಮೈಕಲ್ ಫ್ಯಾರಡೆ (Michael Faraday).
## ಮೈಕಲ್ ಫಾರಡೆಯ ಪ್ರಯೋಗ ಮತ್ತು ವಿವರಣೆ 
ಫಾರಡೆಯು ರಟ್ಟಿನ ಒಂದು ಕೊಳವೆಯ ಮೇಲೆ ಉದ್ದವಾದ ತಾಮ್ರದ ತಂತಿಯನ್ನು ಸುತ್ತಿದ. ತಂತಿ ಸುರುಳಿಗಳ ನಡುವೆ ಟ್ವೈನ್ ದಾರವನ್ನು ಮತ್ತು ಸುರುಳಿಗಳ ಪದರಗಳ ನಡುವೆ ಕ್ಯಾಲಿಕೋ ಬಟ್ಟೆಯನ್ನು ಇರಿಸಿದ. ತಂತಿಯ ತುದಿಗಳನ್ನು ಗ್ಯಾಲ್ವನೋ ಮೀಟರ್ (galvanometer) ಗೆ ಜೋಡಿಸಿದ. ದಂಡ ಕಾಂತದ ಒಂದು ದ್ರುವವನ್ನು ಸುರುಳಿಯೊಳಕ್ಕೆ ವೇಗವಾಗಿ ನುಗ್ಗಿಸಿದ. ಗ್ಯಾಲ್ವನೋಮೀಟರ್ ವಿದ್ಯುತ್ ಪ್ರವಾಹ ಉಂಟಾದುದನ್ನು ಸೂಚಿಸಿತು. ಕಾಂತವನ್ನು ಸುರುಳಿಯಿಂದ ಹೊರಗೆಳೆದ. ಗ್ಯಾಲ್ವನೋಮೀಟರ್ ಸೂಚಿಯು ವಿರುದ್ಧದಿಕ್ಕಿನಲ್ಲಿ ವಿಚಲನೆಯನ್ನು ಹೊಂದಿತು. ಕಾಂತದ ವೇಗವನ್ನು ಹೆಚ್ಚಿಸಿದಂತೆಲ್ಲಾ ಸೂಚಿಯ ವಿಚಲನೆಯ ಪ್ರಮಾಣವು ಹೆಚ್ಚಾಯಿತು. ಕಾಂತವು ಸುರುಳಿಯೊಳಗೆ ನಿಶ್ಚಲ ಸ್ಥಿತಿಯಲ್ಲಿದ್ದಾಗ ವಿದ್ಯುತ್ಪ್ರವಾಹವು ಇರುವುದಿಲ್ಲ ಎಂದು ಕಂಡುಕೊಂಡನು. ಕಾಂತವನ್ನು ಸ್ಥಿರವಾಗಿಟ್ಟು, ಸುರುಳಿಯು ಚಲಿಸುವಂತೆ ಮಾಡಿದ. ಫಲಿತಾಂಶ ಮೊದಲಿನಂತೆಯೇ ಇತ್ತು. ಕಾಂತಶಕ್ತಿಯು ಹೇಗೆ ವಿದ್ಯುತ್ತನ್ನು ಉತ್ಪಾದಿಸುತ್ತದೆ. ವಾಹಕ ಮತ್ತು ಕಾಂತಗಳ ನಡುವಿನ ಸಾಪೇಕ್ಷ ಚಲನೆಯಿಂದ ವಾಹಕದಲ್ಲಿ ವಿದ್ಯುತ್ ಉತ್ಪತ್ತಿಯಾಗುತ್ತದೆ ಎನ್ನುವ ಅಂಶವನ್ನು ಕಂಡುಕೊಂಡನು.
ಮೇಲಿನ ಪ್ರಯೋಗಗಳ ಆಧಾರದ ಮೇಲೆ ಫ್ಯಾರಡೆಯು ಕೆಳಕಂಡ ಎರಡು ನಿಯಮಗಳನ್ನು ಪ್ರತಿಪಾದಿಸಿನು.https://www.youtube.com/watch?v=lO37Rf-zsSA
# ಒಂದು ವಾಹಕಕ್ಕೆ ಹೊಂದಿಕೊಂಡಿರುವ ಹಾಗೂ ಬದಲಾಗುತ್ತಿರುವ ಕಾಂತಕ್ಷೇತ್ರವು ವಾಹಕದಲ್ಲಿ ವಿದ್ಯುಚ್ಚಾಲಕ ಬಲವನ್ನು ಪ್ರೇರಣೆ ಮಾಡುತ್ತದೆ. 
#   ಪ್ರೇರಿತ ವಿದ್ಯುಚ್ಛಾಲಕ ಬಲವು ವಾಹಕಕ್ಕೆ ಹೊಂದಿಕೊಂಡಿರುವ ಕಾಂತಕ್ಷೇತ್ರದ ಬದಲಾವಣೆಯ ದರಕ್ಕೆ ನೇರ ಅನುಪಾತದಲ್ಲಿರುತ್ತದೆ.

## ಬಾಹ್ಯ ಸಂಪರ್ಕ
*https://www.youtube.com/watch?v=lO37Rf-zsSA
## ಉಲ್ಲೇಖಗಳು 
ವರ್ಗ:ವಿಜ್ಞಾನ
ವರ್ಗ:ಭೌತಶಾಸ್ತ್ರ
ವರ್ಗ:ವಿದ್ಯುಚ್ಛಾಸ್ತ್ರ
ಕ್ನಟ್ ಹ್ಯಾಮ್ಸನ್

**ಕ್ನಟ್ ಹ್ಯಾಮ್ಸನ್** (ಆಗಸ್ಟ್ 4, 1859 &ndash; ಫೆಬ್ರವರಿ 19, 1952)ನಾರ್ವೆ ದೇಶದ ಬರಹಗಾರರು.ಇವರಿಗೆ ೧೯೨೦ರ ಸಾಲಿನ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ದೊರೆತಿದೆ.ಇವರು ಸುಮಾರು ಎಪ್ಪತ್ತು ವರುಷಗಳ ದೀರ್ಘ ಕಾಲ ಸಾಹಿತ್ಯ ರಚನೆ ಮಾಡಿ ೨೦ಕ್ಕಿಂತಲೂ ಹೆಚ್ಚು ಕಾದಂಬರಿಗಳು,ಕವನ ಸಂಕಲನ,ಸಣ್ಣ ಕತೆಗಳು ಮತ್ತು ಪ್ರವಾಸ ಕಥನಗಳು ಮತ್ತು ಕೆಲವು ಪ್ರಬಂಧಗಳನ್ನು ಪ್ರಕಟಿಸಿದ್ದಾರೆ.

ತರುಣ ಕ್ನಟ್ ಹ್ಯಾಮ್ಸನ್ ನಂಬಿಕೆ ಮತ್ತು ವಾಸ್ತವಿಕತೆಯ ವಿರೋಧಿಯಾಗಿದ್ದರು.ಅವರು ನವ್ಯ ಸಾಹಿತ್ಯವು ಮನುಷ್ಯನ ಮನಸ್ಸಿನ ಕ್ಲಿಷ್ಟತೆಯ ಬಗೆಗಿದ್ದು,ಬರಹಗಾರ "ರಕ್ತದ ಪಿಸುಗುಡುವಿಕೆ ಮತ್ತು ಅಸ್ತಿಮಜ್ಜೆಯ ಪ್ರರ್ಥನೆಯನ್ನು"ವಿವರಿಸುವಂತದ್ದಾಗಿರಬೇಕೆಂದು ಪ್ರತಿಪಾದಿಸಿದರು.ಇವರು ಇಪ್ಪತ್ತನೆಯ ಶತಮಾನದ ಸಾಹಿತ್ಯದಲ್ಲಿ ಕಂಡು ಬಂದ *ನವ ರಮ್ಯತೆ*ಯ ಕ್ರಾಂತಿಯ ನಾಯಕನೆಂದು ಪರಿಗಣಿಸಲ್ಪಟ್ಟಿದ್ದರು.ಅವರ *ಹಂಗರ್* (೧೮೯೦),*ಮೈಸ್ಟಿರೀಸ್* (೧೮೯೨), *ಪಾನ್* (೧೮೯೪)ಮುಂತಾದ ಕೃತಿಗಳು ಇದನ್ನು ಸಮರ್ಥಿಸುತ್ತವೆ. ಇವರ ನಂತರದ ಬರಹಗಳು ಅದರಲ್ಲೂ "ನಾರ್ಡ್‍ಲ್ಯಾಂಡ್" ಕಾದಂಬರಿಗಳು ನಾರ್ವೆಯ ಹಳ್ಳಿಗಾಡಿನ ಜನಜೀವನ ಮತ್ತು ನಾರ್ವೆಯ ಸಾಹಿತ್ಯದಲ್ಲಿ ಕಂಡುಬಂದ ಹೊಸ ವಾಸ್ತವಿಕತೆಯ ಚಳುವಳಿಗಳಿಂದ ಪ್ರಭಾವಿತವಾಗಿದ್ದವು. ಇದರಲ್ಲಿ ಸ್ಥಳೀಯ ಆಡು ಭಾಷೆಯ ಸೊಗಡು,ವ್ಯಂಗ್ಯ ಮತ್ತು ಹಾಸ್ಯವು ಹಾಸುಹೊಕ್ಕಾಗಿದೆ.

ಹ್ಯಾಮ್ಸನ್‍ರನ್ನು ಕಳೆದ ನೂರು ವರ್ಷಗಳ (೧೮೯೦-೧೯೯೦)ಕಾಲದ ಅತ್ಯಂತ ಪ್ರಭಾವೀ ಮತ್ತು ನವೀನ ಶೈಲಿಯನ್ನು ಅಳವಡಿಸಿಕೊಂಡ ಸಾಹಿತಿಗಳಲ್ಲಿ ಒಬ್ಬರೆಂದು ಗುರುತಿಸಲಾಗಿದೆ.ಇವರು ಸ್ವಗತ ಮತ್ತು ಪ್ರಜ್ಞೆಯನ್ನು ಬಳಸಿಕೊಂಡು *ಮನಶಾಸ್ತ್ರೀಯ ಸಾಹಿತ್ಯದ* ರಚನೆಯ ಅಧ್ವರ್ಯುವಾಗಿದ್ದರು. ಇವರಿಂದ ಪ್ರಭಾವಿತರಾಗಿದ್ದ ಬರಹಗಾರರಲ್ಲಿ ಪ್ರಾಂಜ್ ಕಾಫ್ಕಾ, ಮ್ಯಾಕ್ಸಿಂ ಗಾರ್ಕಿ,ಹೆನ್ರಿ ಮಿಲ್ಲರ್, ಹರ್ಮನ್ ಹೆಸ್ಸ್ ಮತ್ತು ಎರ್ನೆಸ್ಟ್ ಹೆಮಿಂಗ್‍ವೇ ಮುಂತಾದವರು ಪ್ರಮುಖರು. ಐಸಾಕ್ ಬಾಷೆವಿಸ್ ಸಿಂಗರ್ ಹೇಳಿದಂತೆ ವಸ್ತುನಿಷ್ಟತೆ,ಹಿನ್ನೋಟದ ಉಪಯೋಗ,ಪದಗಳ ಬಳಕೆ ಮುಂತಾದ ಸಾಹಿತ್ಯ ರಚನೆಯ ಎಲ್ಲಾ ವಿಷಯಗಳಲ್ಲಿ ತನ್ನದೇ ಛಾಪು ಹೊಂದಿದ್ದ ಹ್ಯಾಮ್ಸನ್ ನವೋದಯ ಸಾಹಿತ್ಯದ ಪಿತಾಮಹ.೨೦ನೆಯ ಶತಮಾನದ ಕಥಾಸಾಹಿತ್ಯವು ಹ್ಯಾಮ್ಸನ್‍ನಿಂದ ಬಹಳವಾಗಿ ಪ್ರಭಾವಿತವಾಗಿದೆ.
## ನಿಧನ
ಕ್ನಟ್ ಹ್ಯಾಮ್ಸನ್ ತಮ್ಮ ೯೨ನೆಯ ವರ್ಷದಲ್ಲಿ ಗ್ರಿಮ್‍ಸ್ಟಡ್‍ನಲ್ಲಿ ನಿಧನ ಹೊಂದಿದರು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* National Library of Norway Commemoration Page
* Biography, from the Norwegian Ministry of Foreign Affairs
* Hamsun bibliography 1879–2009 : literature on Knut Hamsun (National Library of Norway)
* Knut Hamsun, at Nobel Prize website
* Kristofer Janson and Knut Hamsun at the National Library of Norway
* Knut Hamsun's America at the Norwegian-American Historical Association
* Knut Hamsun's Early Years in the Northwest  in *Minnesota History Magazine*
* "Knut Hamsun: Dreamer and Dissenter", bio and review at *The New Republic*, September 2010
* Knut Hamsun Online, fan-supported website

### Works 
* Hamsun bibliography 1879–2009 published by the National Library of Norway and the University library of Tromsø
* 
*  (plain text and HTML)
* *Det Vilde Kor* 1904 at the Internet Archive (Hamsun's only collection of verse)

### Other 
* Wood, James, *Addicted to Unpredictability*, an essay. Retrieved 8 October 2006.
* *Chelsea on the Edge: The Adventures of an American Theater,* Davi Napoleon. Includes discussion of *Ice Age*, a controversial production in which Hamson is the protagonist. Iowa State University Press. ISBN 0-8138-1713-7, 1991.
*Norwegian Nobel Laureate, Once Shunned, Is Now Celebrated, *New York Times*. 27 February 2009

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಬರಹಗಾರ
ಕಾರ್ಲ್ ಗಸ್ಟಾಫ್ ವೆರ್ನರ್ ವಾನ್

**ಕಾರ್ಲ್ ಗಸ್ಟಾಫ್ ವೆರ್ನರ್ ವಾನ್**(೬ ಜುಲೈ ೧೮೫೯ – ೨೦ ಮೇ ೧೯೪೦) ಸ್ವೀಡನ್ ದೇಶದ ಕವಿ,ಕಾದಂಬರಿಕಾರ. ಇವರು ೧೯೧೬ರ ಸಾಹಿತ್ಯ ಕ್ಷೇತ್ರದ ನೋಬೆಲ್ ಪ್ರಶಸ್ತಿ ವಿಜೇತರು.ಇವರು ೧೯೧೨ರಿಂದ ಸ್ವೀಡಿಷ್ ಆಕಾಡೆಮಿಯ ಸದಸ್ಯರಾಗಿದ್ದರು.ಇವರ ಕವನಗಳು ಜೀವನ ಪ್ರೀತಿಯಿಂದ ಕೂಡಿದ್ದು ಸ್ವೀಡನ್ ದೇಶದ ಚರಿತ್ರೆ ಮತ್ತು ಪ್ರಕೃತಿ ಸೌಂದರ್ಯದ ಬಗೆಗಿನ ಕವಿಯ ಪ್ರೀತಿಯಿಂದ ತುಂಬಿದೆ.
## ಬಾಹ್ಯ ಸಂಪರ್ಕಗಳು
* Verner von Heidenstam at Projekt Runeberg
* 
* Works by Verner von Heidenstam at Swedish Literature Bank (in Swedish)

ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕವಿಗಳು
ವಾಯುಗೋಳ

ಭೂಮಿಯ ಮೇಲಿನ ಎಲ್ಲಾ ಜೀವಿಗಳೂ ಬದುಕಲು ಗಾಳಿ ಬೇಕೆಂಬುದು ನಮಗೆ ತಿಳಿದಿದೆ.  ನಮಗೆ ಗಾಳಿಯು ಎಲ್ಲಿಂದ ದೊರೆಯುತ್ತದೆ? ಇದು ಭೂಮಿಯ ವಾತಾವರಣದಿಂದ ದೊರೆಯುತ್ತದೆ.
ಭೂಮಿಯನ್ನು ಆವರಿಸಿಕೊಂಡಿರುವ ವಾಯುವಿನ ಪದರಕ್ಕೆ ವಾಯುಗೋಳ Atmosphereಎನ್ನುವರು. **ವಾಯುಗೋಳ**ವು ಹೇಗೆ ಉಂಟಾಯಿತೆಂದು ನಿಮಗೆ ಗೊತ್ತಿದೆಯೆ? ಮೊದಲು ಭೂಮಿಯು ರೂಪುಗೊಂಡಾಗ ವಾಯುಗೋಳವಿರಲಿಲ್ಲ.  ಭೂಮಿಯ ಒಳಗೆ ಬಂಧಿತವಾಗಿದ್ದ ಅನಿಲಗಳನ್ನು ಮತ್ತು ಹಬೆಯನ್ನು ಜ್ವಾಲಾಮುಖಿಗಳು ಸ್ಪೂಟಗೊಂಡು ಹೊರಚಿಮ್ಮಿಸಿದವು.ಈ ಅನಿಲಗಳು ಭೂಮಿಯ ಸುತ್ತ ಲಕ್ಷಾಂತರ ವರುಷಗಳಿಂದ ಸಂಗ್ರಹಗೊಂಡು, ವಾಯುಗೋಳ ರೂಪುಗೊಂಡಿತು.

ವಾಯುಗೋಳದ ಪದರಗಳು:

೧.ಹವಾಗೋಳ Troposphere: ಭೂಮಿಯ ವಾಯುಗೋಳದ ಅತ್ಯಂತ ಕೆಳಗಿನ ಪದರವನ್ನು ಹವಾಗೋಳ ಎನ್ನುವರು. ನೀರಾವಿ, ನೈಟ್ರೂಜನ್, ಅಕ್ಸಿಜನ್, ಈ ಪ್ರದೇಶದಲ್ಲಿ ಹೇರಳವಾಗಿ ಕಂಡು ಬರುತ್ತವೆ. ಹವಾಗೋಳದ ಮೇಲ್ಭಾಗದ ಗಡಿಗೆ ಹವಾಸೀಮೆ ಎನ್ನುವರು.

೨.ಸ್ತರಗೋಳ stratosphere:ಹವಾಸೀಮೆಯ ಮೇಲ್ಭಾಗದ ಪದರವನ್ನು ಸ್ತರಗೋಳ ಎನ್ನುವರು.  ಸ್ತರಗೋಳದ ಮೇಲ್ಬಾಗದಲ್ಲಿ ಅಪಾಯಕಾರಿ ನೇರಳಾತೀತ ವಿಕಿರಣಗಳ ವಿರುದ್ಧ ರಕ್ಷಾಕವಚದಂತೆ ವರ್ತಿಸುವ ಓಝೂನ್ ಪದರವಿದೆ.

೩.ಮಧ್ಯಗೋಳ Mesosphere: ಸ್ತರಗೋಳದಿಂದ ಸುಮಾರು ೩೦ಕಿ.ಮೀ. ಎತ್ತರದಲ್ಲಿರುವ ಪ್ರದೇಶವನ್ನು ಮಧ್ಯಗೋಳ ಎನ್ನುವರು. ಇದು ವಾಯುಮಂಡಲದ ಅತ್ಯಂತ ತಂಪು ಪ್ರದೇಶವಾಗಿದೆ.  ಇಲ್ಲಿರುವ ಗಾಳಿಯ ಪ್ರಮಾಣ ತುಂಬಾ ಕಡಿಮೆಯಿರುತ್ತದೆ.

೪.ಅಯಾನುಗೋಳ Ionosphere: ಮಧ್ಯಗೋಳದ ನಂತರ ಇರುವ ಪದರವನ್ನು ಅಯಾನುಗೋಳ ಎನ್ನುವರು.  ಇದು ಅಯಾನು ಅಥವಾ ಆವೇಶಭರಿತ ಕಣಗಳಿಂದ ಆಗಿದೆ. ಆದ್ದರಿಂದ ರೇಡಿಯೂ ಪ್ರಸರಣಕ್ಕೆ ಈ ವಲಯ ಸಹಕರಿಸುತ್ತದೆ.

೫.ಬಹಿಗೋ‍ಳ Exosphere:ಭೂಮಿಯ ವಾಯುಮಂಡಲದ ಅತ್ಯಂತ ಹೊರ ಪದರವನ್ನು ಬಹುಗೋಳ ಎನ್ನುವರು.  ಇದು ಹಗುರವಾದ ಅನಿಲಗಳಾದ ಹೈಡ್ರೂಜನ್ ಮತ್ತು ಹೀಲಿಯಮ್ ನಿಂದ ಕೂಡಿದೆ.ಈ ಪ್ರದೇಶದಲ್ಲಿ ಕೆಲವು ಕೃತಕ ಉಪಗ್ರಹಗಳೂ ಸುತ್ತುತ್ತಿವೆ.

ವರ್ಗ:ಪರಿಸರ ವಿಜ್ಞಾನ
ವರ್ಗ:ಭೂಮಿಯ ವಾತಾವರಣ
ಬೈಜಿಕ ಸಂಲಯನ

ಬೈಜಿಕ ಭೌತಶಾಸ್ತ್ರದ ಲ್ಲಿ ಬೈಜಿಕ ಸಂಲಯನವು ಬೈಜಿಕ ಪ್ರಕ್ರಿಯೆಯಲ್ಲಿ  ಎರಡಕ್ಕಿಂತ ಹೆಚ್ಚು ಪರಮಾಣು ಬೀಜಗಳು ಅತೀ ಸಮೀಪಕ್ಕೆ ಬರುತ್ತವೆ ಮತ್ತು ಒಂದಕ್ಕೊಂದು ಶೀಘ್ರ ಜವದಲ್ಲಿ ಅಪ್ಪಳಿಸುತ್ತವೆ ಹಾಗೂ ಒಂದು ಹೊಸ ಪರಮಾಣು ಬೀಜವನ್ನು ಸೃಷ್ಠಿಸುತ್ತದೆ.
ಈ ಪ್ರಕ್ರಿಯೆಯಲ್ಲಿ ದ್ರವ್ಯವು ಸಂರಕ್ಷಿಸಲ್ಪಡದೇ ಸ್ವಲ್ಪ ಪ್ರಮಾಣದ ದ್ರವ್ಯವು ಬೆಳಕಟ್ಟು (ಶಕ್ತಿ) ಆಗಿ ಪರಿವರ್ತನೆಯಾಗುತ್ತದೆ.ಸಂಲಯನ ಪ್ರಕ್ರಿಯೆಯು  ಸಕ್ರೀಯ ಅಥವಾ ಪ್ರಮುಖ ಶ್ರೇಣಿನಕ್ಷತ್ರಗಳಿಗೆ ಸಾಮರ್ಥ್ಯವನ್ನು ನೀಡುತ್ತದೆ.
ಕಬ್ಬಿಣಕ್ಕಿಂತ ಕಡಿಮೆ ದ್ರವ್ಯರಾಶಿ ಹೊಂದಿರುವ ಎರಡು ಬೀಜಗಳ ಸಂಲಯನವು ಸಾಮಾನ್ಯವಾಗಿ  ಶಕ್ತಿಯನ್ನು  ಬಿಡುಗಡೆಗೊಳಿಸುತ್ತದೆ. ಆದರೆ ಕಬ್ಬಿಣಕ್ಕಿಂತ ಹೆಚ್ಚು ದ್ರವ್ಯರಾಶಿ ಹೊಂದಿರುವ  ಬೀಜಗಳ ಸಂಲಯನವು ಶಕ್ತಿಯನ್ನು ಹೀರಿಕೊಳ್ಳುತ್ತದೆ. ಬೈಜಿಕ ವಿಧಳನ ಕ್ರಿಯೆಯಲ್ಲಿ ಈ ಪ್ರಕ್ರಿಯೆಯು ತದ್ವಿರುದ್ಧವಾಗಿರುತ್ತದೆ.ಅಂದರೆ ಸಂಲಯನವು  ಸಾಮಾನ್ಯವಾಗಿ  ಹಗುರ ಧಾತುಗಳಲ್ಲಿ ಮಾತ್ರ ಜರುಗುತ್ತದೆ.ಮತ್ತು ಅದರಂತಯೇ ವಿಧಳನ ಕ್ರಿಯೆ ಯು ಭಾರ ಧಾತುಗಳಲ್ಲಿ ಮಾತ್ರ ಜರುಗುತ್ತದೆ.ಕೆಲವೊಂದು ಖಗೋಳಭೌತಶಾಸ್ತ್ರೀಯ ಘಟನೆಗಳಲ್ಲಿ  ಕಡಿಮೆ ಅವಧಿಯ  ಭಾರ ಧಾತುಗಳ ಬೈಜಿಕ ಸಮ್ಮಿಳನ ಕ್ರಿಯೆಯು ಜರುಗುತ್ತದೆ.ಈ ಪ್ರಕ್ರಿಯೆಯು  ಬೀಜಸಂಶ್ಲೇಷಣೆ ಕ್ರಿಯೆಗೆ ಕಾರಣವಾಗಿ  ಅತಿ ಭಾರವಾದ ಧಾತುಗಳ ಸೃಷ್ಠಿಗೆ -ಅಂದರೆ ಮಹಾನವ್ಯ ದ ಘಟನೆಗೆ ಕಾರಣವಾಗುತ್ತದೆ.
೧೯೨೯ ರಲ್ಲಿ ರಾಬರ್ಟ ಅಟಕಿನ್‍ಸನ,ಮತ್ತು ಪ್ರಿಟ್ಜ ಹೌಟರ್‍ಮ್ಯಾನ್ಸರವರು ಹಗುರ ಧಾತುಗಳ ದ್ರವ್ಯರಾಶಿಗಳನ್ನು ಅಳತೆ ಮಾಡುವುದರೊಂದಿಗೆ  ಸಣ್ಣ ಬೀಜಗಳ ಸಂಲಯನದಿಂದ  ಶಕ್ತಿಯನ್ನು ಬಿಡುಗಡೆಗೊಳಿಸಬಹುದೆಂದು ತಿಳಿಸಿದ್ದಾರೆ.ಇದು ಸಾಧ್ಯವಾದ್ದು ಫ್ರೆಡರಿಕ್ ಹೂಂಡರವರ ಕ್ವಾಂಟಮ್ ಟನೆಲಿಂಗ್ ಎಂಬ ಆವಿಷ್ಕಾರದಿಂದ.ಅರ್ನೆಸ್ಟ ರುದರ್ ಪೋರ್ಢರವರ ಬೈಜಿಕ ರೂಪಬದಲಾವಣೆ ಪ್ರಯೋಗಗಳ ಆಧಾರದ ಮೇಲೆ ಹಲವು ವಷ‍ಗಳ ಮೊದಲೇ ೧೯೩೨ ಮಾರ್ಕ ಓಲಿಫಂಟ್‍ರವರು ಪ್ರಯೋಗ ಶಾಲೆಯಲ್ಲಿ ಜಲಜನಕದ ಸಮಸ್ಥಾನಿಗಳ  ಸಮ್ಮಿಲನ ಕ್ರಿಯೆಯನ್ನು ಸಾ‍ಧಿಸಿದರು.ಉಳಿದ ದಶಕದ ನಂತರದಲ್ಲಿ  ಹ್ಯಾನ್ಸ ಬೆಥೆರವರು  ನಕ್ಷತ್ರಗಳಲ್ಲಿ  ಬೈಜಿಕ ಸಂಲಯನ ಕ್ರಿಯೆಯ ಮುಖ್ಯ  ಸುತ್ತು(ಆವರ್ತ)ಗಳ ಹಂತಗಳ ಅಧ್ಯಯನ ನಡೆಸಿದ್ದಾರೆ.೧೯೪೦ರ ಪೂರ್ವದಲ್ಲಿ ಮ್ಯಾನ್ ಹ್ಯಾಟನ್ ಯೋಜನೆ ಯನ್ವಯ ಸೈನ್ಯದ ಉದ್ದೇಶಕ್ಕಾಗಿ ಸಂಲಯನದ ಬಗ್ಗೆ ಸಂಶೋಧನೆಗಳು ಆರಂಭಗೊಂಡವು.ಹಸಿರುಮನೆ ಘಟಕದಡಿಯಲ್ಲಿ ನಡೆದ ಬೈಜಿಕ ಪರೀಕ್ಷಣ ಮೂಲಕ ೧೯೫೧ ರಲ್ಲಿ ಸಂಲಯನದ ಬಗೆಗಿನ ಅಧ್ಯಯನವನ್ನು ಪೂರ್ಣಗೊಳಿಸಲಾಯಿತು.ಬೈಜಿಕ ಸಂಲಯನವನ್ನು ಆಗಾಧ ಪ್ರಮಾಣದಲ್ಲಿ  ೧೯೫೨ ನವ್ಹೆಂಬರ್ ೧ ರಲ್ಲಿ  ಪ್ರಥಮ ಸ್ಪೋಟದೊಂದಿಗೆ  ಐವಿ ಮೈಕ್ ಜಲಜನಕ ಬಾಂಬ್ ಪರೀಕ್ಷಣ ನಡೆಸಲಾಯಿತು.,.
೧೯೫೦ರ ಮೊದಲು ನಿಯಂತ್ರಿತ ಉಷ್ಣಬೈಜಿಕ ಸಂಲಯನ ಪ್ರಕ್ರಿಯೆಯನ್ನು ನಾಗರಿಕ ಉದ್ದೇಶಗಳಿಗಾಗಿ ಬಳಸುವಲ್ಲಿ ಸಂಶೊಧನೆಗಳು ನಡೆದಿರುತ್ತವೆ. ಹಾಗೂ ಪ್ರಸ್ತುತ ದಿನಗಳಲ್ಲಿಯೂ ಸಹ ಸಂಶೋಧನೆಗಳು ಪ್ರಗತಿಯಲ್ಲಿವೆ.

## ಪ್ರಕ್ರಿಯೆ
ಸಂಲಯನದಲ್ಲಿ ಬಿಡುಗಡೆಯಾಗುವ ಶಕ್ತಿಯು ಎರಡು ಹಗುರವಾದ ಧಾತುಗಳ ನಡುವಿನ ವಿರುದ್ಧವಾದ ವಿಕರ್ಷಣಾ ಬಲಗಳಿಂದಾಗುತ್ತದೆ, ಬೈಜಿಕ ಬಲವು ಪರಮಾಣುಗಳಲ್ಲಿನ ಪ್ರೋಟಾನ್ ಮತ್ತು ನ್ಯೂಟ್ರಾನ್‍ಗಳನ್ನು ಸೇರಿಸುವದಾಗಿದೆ ಮತ್ತು ಕೋಲಂಬನ ಬಲವು ಪ್ರೋಟಾನ್‍ಗಳು ಒಂದಕ್ಕೊಂದು ವಿಕರ್ಷಿ‍ಸುವಂತೆ ಮಾಡುತ್ತದೆ.ಪ್ರೋಟಾನ್‍ಗಳು ಧನ ವಿದ್ಯುದಂಶವನ್ನು ಹೊಂದಿವೆ ಮತ್ತು ಅವು ಪರಸ್ಪರ ವಿಕರ್ಷಿಸಿದಾಗ್ಯೂ ಕೂಡಿಸಿ ಹಿಡಿದಲ್ಪಟ್ಟಿವೆ.

## ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ
ವಿದ್ಯುತ್ ಬೆಸೆ

## **ವಿದ್ಯುತ್ ಬೆಸೆ  ಎಂದರೇನು 
ಬೆಸೆಯು ಅಧಿಕ ವಿದ್ಯುತ್ಸ್ರವಾಹದಿಂದ ಮಂಡಲವನ್ನು ರಕ್ಷಿಸುವ ಒಂದು ಸುರಕ್ಷಾ ಸಾಧನವಾಗಿದೆ. ಇದು ವಿದ್ಯುತ್ತಿನ ಶಾಖೋತ್ಪನ್ನ ಪರಿಣಾಮದಿಂದ ಕೆಲಸ ಮಾಡುತ್ತದೆ. ಅಧಿಕ ವಿದ್ಯುತ್ಸ್ರವಾಹದ ಪರಿಸ್ಥಿತಿಯಲ್ಲಿ ಬೆಸೆ ತಂತಿ ಕರಗಿ ತೆರೆದ ಮಂಡಲವನ್ನು ಉಂಟು ಮಾಡುವುದರಿಂದ ಮಂಡಲದ ವಿದ್ಯುತ್ ಉಪಕರಣಗಳನ್ನು ರಕ್ಷಿಸುತ್ತದೆ. ನಿಗದಿತ ಪ್ರಮಾಣದ ವಿದ್ಯುತ್ ನ್ನು ಕೊಂಡೊಯ್ಯುವಷ್ಟು ಮಾತ್ರ ಶಕ್ತಿ ಹೊಂದಿರುವ ವಾಹಕ ತಂತಿಗಳಲ್ಲಿ ಕೆಲವು ವೇಳೆ ಇದ್ದಕಿದ್ದಂತೆಯೆಅತಿ ವಿಭವದ ವಿದ್ಯುತ್ ಸರಬರಾಜಿನಿಂದ ಅಥವಾ ವಿದ್ಯುತ್ ಬಳಕೆಯ **ತೀವ್ರಹೊರೆ** [overload]ಯ ಕಾರಣದಿಂದ **ಹ್ವ್ರುಸ್ವಮಂಡಲಗಳು''' [short circuits] ಉಂಟಾಗುತ್ತದೆ. ಇದರಿಂದ ಮಂಡಲದಲ್ಲಿ ಅಧಿಕ ವಿದ್ಯುತ್ಸ್ರವಾಹ ಉಂಟಾಗುತ್ತದೆ. ವಿದ್ಯುತ್ಸ್ರವಾಹದ ಪ್ರಮಾಣ ನಿಗದಿತ ಮಟ್ಟವನ್ನು ಮೀರಿದಾಗ, ವಿದ್ಯುತ್ಸ್ರವಾಹದ ಶಾಖೋತ್ಪನ್ನ ಪರಿಣಾಮದಿಂದ ಮಂಡಲದ ವಾಹಕ ತಂತಿಯು ಕರಗಿ ಬೆಂಕಿ ಅವಗಡಗಳು ಸಂಭವಿಸುತ್ತದೆ. ಇದರಿಂದ ಮಂಡಲದ ಜೋಡಿಕೆಯಲ್ಲಿರುವ ವಿದ್ಯುತ್ ಉಪಕರಣಗಳು ಸುಟ್ಟು ಹಾಳಾಗುತ್ತದೆ. ಈ ಅಪಾಯವನ್ನು ಬೆಸೆ [fuse] ಬಳಕೆಯಿಂದ ತಡೆಗಟ್ಟಬಹುದು.

ಬೆಸೆ ತಂತಿಯನ್ನು ಕಡಿಮೆ ತಾಪಕ್ಕೆ ಕರಗಬಲ್ಲ [low melting point] ಹೆಚ್ಚು ರೋಧವುಳ್ಳ ಸೀಸ ಮತ್ತು ತವರದ ಮಿಶ್ರ ಲೋಹದಿಂದ ತಯಾರಿಸುತ್ತಾರೆ.

ಮನೆ ವಯರಿಂಗ್ ವ್ಯವಸ್ಠೆಯಲ್ಲಿ ಬೆಸೆ ತಂತಿ ದರಗಳು [fuse ratings], 
*ಮುಖ್ಯ ಬೆಸೆ [main fuse]-50 ampere
*ದೀಪ ಮಂಡಲಗಳು [lighting circuits]- 5 ampere
*ಶಕ್ತಿ ಮಂಡಲಗಳು [power circuit]- 15 ampere.
ಡೊಲ್ಪಿನ್

ಡಾಲ್‍ಫಿನ್ -	ಸಿಟೇಷಿಯ ವರ್ಗ ಹಾಗೂ ಓಡಂಟಾಸೆಟಿ ಉಪವರ್ಗಗಳ ಡೆಲ್ಫಿನಿಡೀ ಮತ್ತು ಪ್ಲಾಟನಿಸ್ಟಿಡೀ ಕುಟುಂಬಗಳಿಗೆ ಸೇರಿದ ಹಲವಾರು ಬಗೆಯ ಜಲವಾಸಿ ಸಸ್ತನಿಗಳಿಗೆ ಇರುವ ಸಾಮಾನ್ಯ ಹೆಸರು. '**ಡಾಲ್ಫಿನ್**' ಗಳು ಹಲ್ಲಿನ ತಿಮಿಂಗಿಲ ಉಪವರ್ಗಕ್ಕೆ ಸೇರಿದ ಸಸ್ತನಿಗಳು. ಇವು ತಿಮಿಂಗಿಲಗಳ ಸಂಬಂಧಿಗಳು. ಪ್ರಪಂಚದ ಎಲ್ಲ ಕಡೆಗಳಲ್ಲೂ ಕಂಡುಬರುವ ಇವು ಸಾಗರಗಳಲ್ಲೂ ದೊಡ್ಡ ನದಿಗಳಲ್ಲೂ ವಾಸಿಸುತ್ತವೆ.

೧೭ ಜಾತಿಯಲ್ಲಿನ ಡಾಲ್ಫಿನ್ ಗಳು ಸುಮಾರು ನಲವತ್ತು ತಳಿಗಳಿವೆ. ಅವು ಪ್ರಪಂಚದಾದ್ಯಂತ ಕಂಡುಬರುತ್ತದೆ, ಹೆಚ್ಚಾಗಿ ಆಳವಿಲ್ಲದ ಸಮುದ್ರದ ಭೂಪದರಗಳಲ್ಲಿ ಕಂಡುಬರುತ್ತದೆ. ಇವುಗಳು ಹೆಚ್ಚಾಗಿ ಮೀನು ಮತ್ತು ಸ್ಕ್ವಿಡ್ ತಿನ್ನುವ ಮಾಂಸಾಹಾರಿಗಳು.

## ವಿವರಣೆ 
ದೇಹದ ಉದ್ದ ಸುಮಾರು 4ಮೀ. ತೂಕ 30-160 ಕಿ.ಮೀ. ಮೂತಿ ಉದ್ದವಾಗಿ ಕೊಕ್ಕಿನಂತೆ ಚಾಚಿಕೊಂಡಿರುವುದು ಇವುಗಳ ವಿಶಿಷ್ಟ ಲಕ್ಷಣ. ಮೇಲ್ದವಡೆ ಮತ್ತು ಕೆಳದವಡೆಗಳೆರಡರಲ್ಲೂ ಒಂದೇ ತೆರನಾಗಿರುವ ಹಲ್ಲುಗಳುಂಟು. ದೇಹದಬಣ್ಣ ಬೆನ್ನುಭಾಗದಲ್ಲಿ ಬೂದು, ಅಥವಾ ಬೂದು ಮಿಶ್ರಿತ ಕಪ್ಪು; ಉದರಭಾಗದಲ್ಲಿ ಬಿಳಿ. ಬೆನ್ನಿನ ಮೇಲೆ ಒಂದು ಈಜುರೆಕ್ಕೆಯೂ ದೇಹದ ಪಾಶ್ರ್ವಗಳಲ್ಲಿ ಎರಡು ಈಜು ರೆಕ್ಕೆಗಳೂ ಹಿಂತುದಿಯಲ್ಲಿ ಅಡ್ಡವಾಗಿ ವಿಸ್ತರಿಸಿರುವ ಬಾಲದ ಈಜುರೆಕ್ಕೆಗಳೂ ಇವೆ. ಪಾಶ್ರ್ವದ ಈಜುರೆಕ್ಕೆಗಳೇ ಮುಂಗಾಲುಗಳು. ಡಾಲ್‍ಫಿನ್ನುಗಳಲ್ಲಿ ಬೆವರು ಅಥವಾ ತೈಲ ಗ್ರಂಥಿಗಳಾಗಲೀ ಇಲ್ಲ. ನೆತ್ತಿಯ ಮೇಲೆ ಒಂದೇ ಒಂದು ಮೂಗಿನ ಹೊಳ್ಳೆಯಿದೆ. ಡಾಲ್‍ಫಿನ್ನುಗಳು ತುಂಬ ಶೀಘ್ರಗತಿಯಲ್ಲಿ ಸೊಗಸಾಗಿ ಈಜುತ್ತವೆ. ಈಜುವಾಗ ಬಾಲದ ಈಜುರೆಕ್ಕೆಯನ್ನು ಮೇಲಕ್ಕೂ ಕೆಳಕ್ಕೂ ಆಡಿಸುವುವು. ಸಾಮಾನ್ಯವಾಗಿ ಗುಂಪುಗಳಲ್ಲಿ ಇವುಗಳ ವಾಸ. ಮೀನು, ಸೀಗಡಿ, ಸಾಗರತಳದಲ್ಲಿ ವಾಸಿಸುವ ಹಲವಾರು ಬಗೆಯ ಜೀವಿಗಳನ್ನು ತಿಂದುಹಾಕುತ್ತವೆ. ಇವುಗಳ ದೃಷ್ಟಿ ಬಹಳ ದುರ್ಬಲವಾಗಿರುವುದರಿಂದ ಆಹಾರಪ್ರಾಣಿಗಳನ್ನು ಸದ್ದಿನ ಮೂಲಕ ಕಂಡು ಹಿಡಿದು  ತಿನ್ನುತ್ತವೆ.

ಗರ್ಭಧಾರಣೆಯ ಅವಧಿ ಸುಮಾರು 9 ತಿಂಗಳು. ಒಂದುಸಲಕ್ಕೆ ಒಂದೇ ಒಂದು ಮರಿ ಹುಟ್ಟುತ್ತದೆ. ತಾಯಿಯು ಮರಿಯನ್ನು ಬಲು ಅಕ್ಕರೆಯಿಂದ ಪೋಷಿಸುತ್ತದೆ.

## ಬಗೆಗಳು 
ಡಾಲ್‍ಫಿನ್ನುಗಳಲ್ಲಿ ಹಲವಾರು ಬಗೆಗಳುಂಟು. ಇವುಗಳಲ್ಲಿ ಪ್ಲಾಟನಿಸ್ಟಿಡೀ ಕುಟುಂಬಕ್ಕೆ ಸೇರಿದ ಪ್ಲಾಟನಿಸ್ಟ ಗ್ಯಾಂಜೆಟಿಕ (ಗಂಗಾ ನದಿಯ ಡಾಲ್‍ಫಿನ್-ಶಿಶುಮಾರ), ಐನಿಯ ಜೆಫ್ರೆನ್ಸಿಸ್ (ದಕ್ಷಿಣ ಅಮೆರಿಕದ ಅಮೆeóÁನ್ ಮತ್ತು ಓರಿನೋಕೊ ನದಿಗಳ ಡಾಲ್‍ಫಿನ್) ಲೈಪೋಟಿಸ್ ವೆಕ್ಸಿಲಿಫರ್ (ಚೀನದ ಡಾಲ್‍ಫಿನ್)ಗಳೂ ಡೆಲ್ಫಿನಿಡೀ ಕುಟುಂಬಕ್ಕೆ ಸೇರಿದ ಡೆಲ್ಫಿನಸ್ ಡೆಲ್ಫಿಸ್ (ಸಾಮಾನ್ಯ ಡಾಲ್‍ಫಿನ್), ಲ್ಯಾಜನೊರಿಂಕಸ್ ಆಬ್ಲಿಕ್ವಿಡೆನ್ಸ್ (ಪೆಸಿಫಿಕ್ ಡಾಲ್‍ಫಿನ್), ಸೊಟೇಲಿಯ (ನದಿಯ ಡಾಲ್‍ಫಿನ್) ಮತ್ತು ಸ್ಟೆನೆಲಗಳೂ (ಚುಕ್ಕೆ ಡಾಲ್‍ಫಿನ್) ಮುಖ್ಯ ಬಗೆಗಳೆನಿಸಿವೆ.

## ಇತಿಹಾಸ
'**ಡಾಲ್ಫಿನ್**' ಎಂಬ ಪದವನ್ನು ಗ್ರೀಕ್ ಭಾಷೆಯಿಂದ ಆರಿಸಲಾಗಿದೆ, ಇದು '**ಗರ್ಭ**' ಎಂಬ ಪದವನ್ನು ಹೋಲುತ್ತದೆ. 'ಡಾಲ್ಫಿನ್' ಎಂಬ ಪದವು ಉಪವರ್ಗ Odontoceti ಅಡಿಯಲ್ಲಿ ಸೂಚಿಸಲು ಬಳಸಬಹುದು.  ಸಾಮಾನ್ಯ ಬಳಕೆಯಲ್ಲಿ 'ತಿಮಿಂಗಿಲ' ಪದವನ್ನು, ಕೇವಲ ದೊಡ್ಡ ತಿಮಿಂಗಿಲ ಜಾತಿಗೆ ಬಳಸಲಾಗುತ್ತದೆ. ಡಾಲ್ಫಿನ್ ಗಳು ಒಂದು ಕೊಕ್ಕಿನ ಅಥವಾ ಮುಂದೆ ಮೂಗು ಸಣ್ಣದಾಗಿರುವ ಜಾತಿಗೆ ಪರಿಗಣಿಸಲ್ಪಡುತ್ತವೆ. ಡಾಲ್ಫಿನ್ನಿನ ಒಂದು ಗುಂಪನ್ನು ಒಂದು " ಶಾಲಾ " ಅಥವಾ ಒಂದು "ಪಾಡ್" ಎಂದು ಕರೆಯಲಾಗುತ್ತದೆ. ಪುರುಷ ಡಾಲ್ಫಿನ್ ಗಳನ್ನು "ಬುಲ್ಸ್ ", ಹೆಣ್ಣು ಡಾಲ್ಫಿನ್ ಗಳನ್ನು " ಹಸುಗಳು " ಎಂದು ಕರೆಯಲಾಗುತ್ತದೆ ಮತ್ತು ಯುವ ಡಾಲ್ಫಿನ್ ಗಳನ್ನು " ಮರಿಗಳು " ಎಂದು ಕರೆಯಲಾಗುತ್ತದೆ.

## ಡಾಲ್‍ಫಿನ್ನುಗಳು ಮತ್ತು ಮಾನವರು 
ಡಾಲ್‍ಫಿನ್ನುಗಳು ಮಾನವನಿಗೆ ಬಹಳ ಹಿಂದಿನ ಕಾಲದಿಂದಲೂ ಪರಿಚಿತವಾಗಿವೆ. ಸಮುದ್ರದಲ್ಲಿ ಸಾಗುವ ಹಡಗುಗಳ ಸುತ್ತ ಆಟವಾಡುತ್ತ ಹಿಂಬಾಲಿಸಿಕೊಂಡು ಬರುವ ಸೋಜಿಗದ ಸ್ವಭಾವವನ್ನು ಇವು ಪ್ರದರ್ಶಿಸುವುವು. ಇವು ಸ್ನೇಹಪರಜೀವಿಗಳೂ ಹೌದು. ಅಂತೆಯೇ ಬುದ್ಧಿವಂತ ಪ್ರಾಣಿಗಳು ಕೂಡ. ಅಲ್ಲದೆ ಇವು ಹಲವಾರು ರೀತಿಯ ಶಬ್ದಗಳನ್ನು ಉಂಟುಮಾಡುತ್ತ ಪರಸ್ಪರ ಸಂಪರ್ಕಿಸುವುವು; ಇದರಿಂದಾಗಿ ಅಮೆರಿಕದ ಕೆಲವು ರಾಜ್ಯಗಳಲ್ಲಿ ಇವಕ್ಕೆ ವಿಶೇಷ ರೀತಿಯ ಆಟಗಳನ್ನು ಕಲಿಸಿ ಮನರಂಜನೆಗಾಗಿ ಸಾಕುತ್ತಾರೆ. ಇವುಗಳ ಬುದ್ಧಿಮಟ್ಟದ ಬಗ್ಗೆ, ಭಾಷೆಯ ಬಗ್ಗೆ ವೈಜ್ಞಾನಿಕ ಅಧ್ಯಯನಗಳೂ ನಡೆದಿವೆ. ಕೆಲವೆಡೆ ಇವುಗಳ ಮಾಂಸವನ್ನು ತಿನ್ನುವ ಕ್ರಮ ಇದೆ. ಇವುಗಳಿಂದ ಒಂದು ಬಗೆಯ ಎಣ್ಣೆಯನ್ನು ತೆಗೆದು ದೀಪ ಉರಿಸಲು ಬಳಸುವುದುಂಟು.

## ಉಲ್ಲೇಖಗಳು 
ವರ್ಗ:ಸಸ್ತನಿ ಪ್ರಾಣಿಗಳು
ವಿಧ್ಯುಕ್ತ ವರ್ತನೆಗಳು

ವಿದ್ಯುತ್ತಿನ ಮಂಡಲವೊಂದರಲ್ಲಿನ ಆವೇಶ ವಾಹಕಗಳಾಗಿರುವ ಇಲೆಕ್ಟ್ರಾನುಗಳು, ಸಾಂಪ್ರದಾಯಿಕ ವಿದ್ಯುತ್ ಪ್ರವಾಹದ ವಿರುದ್ಧ ದಿಕ್ಕಿನಲ್ಲಿ ಹರಿಯುತ್ತವೆ. - ವಿದ್ಯುತ್ಪ್ರವಾಹವಿದ್ಯುತ್ತಿನ ಮಂಡಲವೊಂದರಲ್ಲಿನ ಆವೇಶ ವಾಹಕಗಳಾಗಿರುವ ಇಲೆಕ್ಟ್ರಾನುಗಳು, ಸಾಂಪ್ರದಾಯಿಕ ವಿದ್ಯುತ್ ಪ್ರವಾಹದ ವಿರುದ್ಧ ದಿಕ್ಕಿನಲ್ಲಿ ಹರಿಯುತ್ತವೆ.
ಬ್ಯಾಟರಿಗೆ ಸಂಬಂಧಿಸಿದ ಒಂದು ಚಿಹ್ನೆಯನ್ನು ಒಂದು ಮಂಡಲ ರೇಖಾಚಿತ್ರದಲ್ಲಿ ನೀಡಿರುವುದು. - ವಿದ್ಯುತ್ ಪ್ರವಾಹ
ಧನಾತ್ಮಕ ವಿದ್ಯುದಾವೇಶಗಳ ಒಂದು ಹರಿವು, ವಿರುದ್ಧ ದಿಕ್ಕಿನಲ್ಲಿನ ಋಣಾತ್ಮಕ ಆವೇಶಗಳ ಒಂದು ಹರಿವಿನ ರೀತಿಯಲ್ಲಿಯೇ ವಿದ್ಯುತ್ ಪ್ರವಾಹ ವನ್ನು ಉಂಟುಮಾಡುತ್ತವೆ. ಪ್ರವಾಹ ಎಂಬುದು ಧನಾತ್ಮಕ ಅಥವಾ ಋಣಾತ್ಮಕ ಆವೇಶಗಳ, ಅಥವಾ ಎರಡೂ ಬಗೆಯ ಆವೇಶಗಳ ಹರಿವು ಆಗಿರಲು ಸಾಧ್ಯವಿರುವುದರಿಂದ, ಆವೇಶದ ವಾಹಕಗಳ ಬಗೆಯನ್ನು ಅವಲಂಬಿಸದ, ಪ್ರವಾಹದ ದಿಕ್ಕಿಗೆ ಸಂಬಂಧಿಸಿದ ಒಂದು ವಿಧ್ಯುಕ್ತ ವರ್ತನೆಯು ಅಗತ್ಯವಾಗಿರುತ್ತದೆ. ಆದ್ದರಿಂದ, ರೂಢಿಯನ್ನು ಅನುಸರಿಸುವ ಪ್ರವಾಹ ದ (ಸಾಂಪ್ರದಾಯಿಕ ಪ್ರವಾಹದ) ದಿಕ್ಕು ಎಂಬುದು ಧನಾತ್ಮಕ ವಿದ್ಯುದಾವೇಶಗಳ ಹರಿವಿನ ದಿಕ್ಕಾಗಿರುತ್ತದೆ ಎಂದು ವ್ಯಾಖ್ಯಾನಿಸಲಾಗುತ್ತದೆ.

ಬಹುತೇಕ ವಿದ್ಯುತ್ತಿನ ಮಂಡಲಗಳಲ್ಲಿನ ತಂತಿಗಳು ಮತ್ತು ಇತರ ವಾಹಕಗಳನ್ನು ರೂಪಿಸುವ ಲೋಹಗಳಲ್ಲಿ, ಧನಾತ್ಮಕ ವಿದ್ಯುದಾವೇಶಗಳು ಚಲಿಸದ ಸ್ಥಿತಿಯಲ್ಲಿರುತ್ತವೆ, ಮತ್ತು ಕೇವಲ ಋಣಾತ್ಮಕವಾಗಿ ಆವೇಶಕ್ಕೊಳಗಾಗಿರುವ ಇಲೆಕ್ಟ್ರಾನುಗಳು ಹರಿಯುತ್ತವೆ. ಋಣಾತ್ಮಕ ಆವೇಶವನ್ನು ಇಲೆಕ್ಟ್ರಾನು ಹೊಂದಿರುತ್ತದೆಯಾದ್ದರಿಂದ, ಲೋಹ ವಾಹಕವೊಂದರಲ್ಲಿನ ಇಲೆಕ್ಟ್ರಾನಿನ ಚಲನೆಯು, ಸಾಂಪ್ರದಾಯಿಕ (ಅಥವಾ ವಿದ್ಯುತ್‌‌ ) ಪ್ರವಾಹದ ಚಲನೆಗೆ ವಿರುದ್ಧ ದಿಕ್ಕಿನಲ್ಲಿರುತ್ತದೆ.

ವರ್ಗ:ವಿದ್ಯುಚ್ಛಾಸ್ತ್ರ
ವಿದ್ಯುದ್ವಿಚ್ಛೇದ್ಯಗಳು

ವಿದ್ಯುದ್ವಿಚ್ಛೇದ್ಯಗಳಲ್ಲಿನ ವಿದ್ಯುತ್ ಪ್ರವಾಹಗಳು, ವಿದ್ಯುತ್ತಿನಿಂದ ಆವೇಶ ಪಡೆದ ಅಣುಗಳ (ಅಯಾನುಗಳ) ಹರಿವುಗಳಾಗಿರುತ್ತವೆ. ಉದಾಹರಣೆಗೆ, Na+ ಮತ್ತು Cl−ಗಳ ಒಂದು ದ್ರಾವಣಕ್ಕೆ ಅಡ್ಡಹಾಯುವಂತೆ ಒಂದು ವೇಳೆ ವಿದ್ಯುತ್‌‌ ಕ್ಷೇತ್ರವೊಂದನ್ನು ಅನುವುಗೊಳಿಸಿದರೆ, ಸೋಡಿಯಂ ಅಯಾನುಗಳು ಋಣಾತ್ಮಕ ವಿದ್ಯುದ್ವಾರದೆಡೆಗೆ (ಕ್ಯಾಥೋಡ್‌) ಸಾಗುತ್ತವೆ ಮತ್ತು ಕ್ಲೋರೈಡ್‌ ಅಯಾನುಗಳು ಧನಾತ್ಮಕ ವಿದ್ಯುದ್ವಾರದೆಡೆಗೆ (ಆನೋಡ್‌) ಸಾಗುತ್ತವೆ. ಒಂದು ವೇಳೆ ಸ್ಥಿತಿಗತಿಗಳು ಸರಿಯಾಗಿದ್ದಲ್ಲಿ, ಕ್ಲೋರೈಡ್‌ನಿಂದ ಇಲೆಕ್ಟ್ರಾನುಗಳನ್ನು ಬಿಡುಗಡೆ ಮಾಡುವ ಮತ್ತು ಸೋಡಿಯಂಗೆ ಇಲೆಕ್ಟ್ರಾನುಗಳನ್ನು ವರ್ಗಾಯಿಸುವ ವಿದ್ಯುದ್ವಾರದ ಮೇಲ್ಮೈಗಳಲ್ಲಿ ರಾಸಾಯನಿಕ ಕ್ರಿಯೆಗಳು ಸಂಭವಿಸುತ್ತವೆ.

ನೀರು-ಮಿಠಾಯಿಯ ವಿದ್ಯುದ್ವಿಚ್ಛೇದ್ಯಗಳು ಮತ್ತು ಪ್ರೋಟಾನು ವಾಹಕಗಳೆಂದು ಕರೆಯಲ್ಪಡುವ ಕೆಲವೊಂದು ಘನ ವಿದ್ಯುದ್ವಿಚ್ಛೇದ್ಯಗಳು, ಧನಾತ್ಮಕ ಜಲಜನಕ ಅಯಾನುಗಳು ಅಥವಾ "ಪ್ರೋಟಾನುಗಳನ್ನು" ಒಳಗೊಂಡಿದ್ದು, ಇವು ಸಂಚಾರಿಗಳಾಗಿರುತ್ತವೆ. ಲೋಹಗಳಲ್ಲಿ ಕಂಡುಬರುವ ಚಲಿಸುವ ಇಲೆಕ್ಟ್ರಾನುಗಳಿಗೆ ತದ್ವಿರುದ್ಧವಾಗಿ, ಈ ಸಾಮಗ್ರಿಗಳಲ್ಲಿನ ವಿದ್ಯುತ್ ಪ್ರವಾಹಗಳು ಚಲಿಸುವ ಪ್ರೋಟಾನುಗಳಿಂದ ರೂಪುಗೊಂಡಿರುತ್ತವೆ.

ಕೆಲವೊಂದು ವಿದ್ಯುದ್ವಿಚ್ಛೇದ್ಯ ಮಿಶ್ರಣಗಳಲ್ಲಿ, ಉಜ್ವಲ-ಬಣ್ಣದ ಅಯಾನುಗಳ ಸಮುದಾಯದಿಂದ ಚಲಿಸುವ ವಿದ್ಯುದಾವೇಶಗಳು ರೂಪುಗೊಳ್ಳುತ್ತವೆ. ವಿದ್ಯುತ್ ಪ್ರವಾಹವೊಂದರ ಸಂದರ್ಭದಲ್ಲಿನ ಈ ಅಯಾನುಗಳ ನಿಧಾನಗತಿಯ ಸ್ಥಳಾಂತರವು, ಪ್ರವಾಹವೊಂದು ಮಾನವ ಕಣ್ಣುಗಳಿಗೆ ನೇರವಾಗಿ ಗೋಚರಿಸುವಂಥ ಸನ್ನಿವೇಶವೊಂದರ ಒಂದು ಉದಾಹರಣೆಯಾಗಿದೆ.

ವರ್ಗ:ವಿದ್ಯುಚ್ಛಾಸ್ತ್ರ
ಕೇರೆಹಾವು

**ಕೇರೆ ಹಾವುಗಳು** (ಅಥವಾ Rat Snakes) ಹಾಲು ಹಾವುಗಳು, ಬಳ್ಳಿ ಹಾವುಗಳು ಮತ್ತು ಇಂಡಿಗೊ ಹಾವುಗಳು ಒಂದೇ ಜಾತಿಗೆ ಸೇರಿದೆ. ಇವುಗಳು ಉತ್ತರ ಗೋಳಾರ್ಧದಲ್ಲಿ ಹೆಚ್ಚು ಕಂಡುಬರುತ್ತವೆ. ಇವುಗಳ ಮುಖ್ಯ ಆಹಾರ ದಂಶಕಗಳು ಮತ್ತು ಪಕ್ಷಿಗಳು. ಇವುಗಳ ಕಡಿತ ವಿರಳವಾಗಿ ಗಂಭೀರ, ಇವುಗಳು ಸಾಮಾನ್ಯವಾಗಿ ಮಾನವರಿಗೆ ಅಪಾಯಕಾರಿಯಲ್ಲ. ಇತ್ತೀಚಿನ ಅಧ್ಯಯನಗಳು ಕೆಲವು ಹಳೆಯ ಕೇರೆ ಹಾವುಗಳ ಜಾತಿಗಳಲ್ಲಿ ಸಣ್ಣ ಪ್ರಮಾಣದ ವಿಷ  ಹೊಂದಿರುವುದಾಗಿ ತೋರಿಸಿವೆ.
ಇತ್ತೀಚಿನ ವರ್ಷಗಳಲ್ಲಿ ಉತ್ತರ ಅಮೆರಿಕಾದ ಕೇರೆ ಹಾವುಗಳ ಕುಲದ ಬಗ್ಗೆ ಕೆಲವು ವರ್ಗೀಕರಣದ ವಿವಾದವು ಕಂಡುಬಂದಿದೆ. ಸಾಮಾನ್ಯವಾಗಿ ಸರೀಸೃಪ ಉತ್ಸಾಹಿಗಳು ಕೇರೆ ಹಾವುಗಳನ್ನು ಸಾಕುಪ್ರಾಣಿಯಾಗಿ ಇಡುತ್ತಾರೆ. ಕಾರ್ನ್ ಹಾವುಗಳು ಜನಪ್ರಿಯವಾಗಿರುವುದರಿಂದ ಈ ಹಾವುಗಳನ್ನು ಹೆಚ್ಚಾಗಿ ಸಾಕು ಪ್ರಾಣಿಗಳಾಗಿ ಸಾಕಲಾಗಿವೆ.
## ಬಾಹ್ಯ ಸಂಪರ್ಕಗಳು
* Information on a variety of Rat Snakes 
* Rat Snake Gallery (along with other nonvenomous snakes) 

ವರ್ಗ:ಜೀವಶಾಸ್ತ್ರ
ವರ್ಗ:ಸರೀಸೃಪಗಳು
ವರ್ಗ:ಉರಗಗಳು
ವರ್ಗ:ಹಾವುಗಳು
ಸೂರ್ಯಧಾತು (ಹೀಲಿಯಂ)

ಇತಿಹಾಸ

ಹೀಲಿಯಂ, ವಿಶ್ವದಲ್ಲಿ ಎರಡನೇ ಹೇರಳವಾಗಿರುವ ಅಂಶ .ಇದು ಭೂಮಿಯ ಮೇಲೆ ಕಂಡುಹಿಡಿಯುವ ಮೊದಲು ಸೂರ್ಯನ ಮೇಲೆ ಕಂಡುಹಿಡಿಯಲಾಯಿತು. ಪೈರೆ ಜೂಲ್ಸ್-ಸೀಜರ್ ಜಾನ್ಸೆನ್, ಫ್ರೆಂಚ್ ಖಗೋಳಶಾಸ್ತ್ರಜ್ಞ ಒಮ್ಮೆ ಸಂಪೂರ್ಣ ಸೂರ್ಯಗ್ರಹಣದ ಕುರಿತು ಓದುತ್ತಿದ್ದಾಗ ಸೂರ್ಯನ ರೋಹಿತದಲ್ಲಿರುವ ಒಂದು ಹಳದಿ ಗೆರೆಯನ್ನು ಗಮನಕ್ಕೆ 1868ರಲ್ಲಿ ಅರಿತುಕೊಂಡ. ಸರ್ ನಾರ್ಮನ್ ಲೊಕಿಯರ್ ಒಬ್ಬ ಇಂಗ್ಲೀಷ್ ಖಗೋಲಸಶಾಸ್ತೃಜ್ನ,  ಈ ಗೆರೆ 587,49 ನ್ಯಾನೋ ತರಂಗಾಂತರವನ್ನು  ತಿಳಿದಿದ್ದ ಸಮಯದಲ್ಲಿ  ಯಾವುದೇ ಅಂಶ ಉತ್ಪಾದಿಸಬಹುದು ಎಂದು ಕ೦ಡುಹಿಡಿದ. ಸೂರ್ಯನ ಮೇಲರುವ ಹೊಸ ಅಂಶ ಈ ನಿಗೂಢ ಹಳದಿ ಹೊರಸೂಸುವಿಕೆಯೇ ಜವಾಬ್ದಾರಿ ಎಂದು ಊಹಿಸಲಾಗಿತ್ತು. ಈ ಅಪರಿಚಿತ ಅಂಶವನ್ನು ಲಾಕ್ಯರ್ನ ಹೀಲಿಯಮ್ ಎಂದು ಹೆಸರಿಸಲಾಯಿತು.

ಭೂಮಿಯ ಮೇಲೆ ಹೀಲಿಯಂನ್ನು ಹುಡುಕಲು ಆರ೦ಭಸಿದವರು  ೧೮೮೫ ರಲ್ಲಿ ಸ್ಕಾಟಿಷ್ ರಸಾಯನಶಾಸ್ತ್ರಜ್ಞ ಸರ್ ವಿಲಿಯಂ ರಾಮ್ಸೇ , ಅವರು ಒಂದು  ಪ್ರಯೋಗ ನಡೆಸಿ ಯುರೇನಿಯಂ  ಖನಿಜ ಹೊಂದಿರುವುದನ್ನು ಯುರೇನಿಯಂ ಕ್ಲೆವೆಟ್ ಎಂದು ಕರೆಯಲಾಗುತ್ತದೆ. ಅವರು ಕ್ಲೆವೆಟ್ ಖನಿಜ ಆಮ್ಲಗಳಾಗಿ  ಒಡ್ಡಿಕೊಂಡು ಅನಿಲಗಳು ಉತ್ಪಾದಿಸಲ್ಪಟ್ಟವು ಎಂಬ ಮಾಹಿತಿ  ಸಂಗ್ರಹಿಸಿದರು ಇದು ಹೀಲಿಯಂ ಗುರುತಿಸಲು ಸಾಧ್ಯವಾಯಿತು. ನಂತರ  ಈ ಅನಿಲಗಳ ಮಾದರಿ  ಇಬ್ಬರುವಿಜ್ಞಾನಿಗಳು ಲಾಕ್ಯರ್ನ ಮತ್ತು ಸರ್ ವಿಲಿಯಂ ಕ್ರೂಕೆಸ್, ಕಳುಹಿಸಲಾಗಿದೆ ಅವರು  ಸರ್ ವಿಲಿಯಂ ರಾಮ್ಸೇ ಗೆ ಸಹಾಯ ಮಾಡಿದರು.  ರಾಮ್ಸೆ ಅವರ ಅದೇ ಸಮಯದಲ್ಲಿ ನಿಲ್ಸ್ ಲಾ೦ಗ್ಗ್ನ್ಟ್ ಮತ್ತು  ಥಿಯೋಡರ್ ಇವರು ಸ್ವತಂತ್ರವಾಗಿ ಕ್ಲೆವೆಟ್ ನಲ್ಲಿ ಹೀಲಿಯಂ ಇರುವುದಾಗಿ ಕ೦ಡುಹಿದಿದರು.

ವರ್ಗ:ಪರಮಾಣು ಭೌತಶಾಸ್ತ್ರ
ವರ್ಣವಿಭಜನ

ಬೆಳಕ್ಕನ್ನು ವಿದ್ಯುತ್ಕಾಂತೀಯ ತರಂಗಗಳೆಂದು ಗುರುತಿಸಲಾಗಿದೆ.ವಿದ್ಯುತ್ಕಾಂತೀಯ ರೋಹಿತದಲ್ಲಿ ದೃಗ್ಗೋಚರ ಬೆಳಕು ಕಿರಿದಾದ ಭಾಗ.ದೃಗ್ಗೋಚರ ಬೆಳಕಿನ ತರಂಗ ದೂರ ೪೦೦ ಆಂಗ್ಸ್ಟ್ರಾಂಮ್ನಿಂದ ೭೦೦೦ ಆಂಗ್ಸ್ಟ್ರಾಂಮ್ವರೆಗೆ ವ್ಯಾಪಿಸಿದೆ. ಬೆಳಕಿನ ಬಣ್ಣ ಆಯಾ ಬೆಳಕಿನ ತರಂಗ ದೂರವಾನ್ನವಲಂಬಿಸಿದೆ ಉದಾಹರಣೆಗೆ ೭೦೦೦ ಆಂಗ್ಸ್ಟ್ರಂಮ್ ತರಂಗ ದೂರವಿರುವ ಬೆಳಕು ಕೆಂಪು ಬಣ್ಣದ ಸಂವೇದನೆ ಉಂಟುಮಾದುತ್ತದೆ. ೪೦೦೦ ಆಂಗ್ಸ್ಟ್ರಂಮ್ ತರಂಗ ದೂರದ ಬೆಳಕು ನೇರಳೆ ಬಣ್ಣದ ಸಂವೇದನೆ ನೀಡುತ್ತದೆ.ಇವುಗಳ ನಡುವೆ ವಿವಿಧ ತರಂಗದೂರಗಳು ಕಿತ್ತಳೆ,ಹಳದಿ,ಹಸಿರುನೀಲಿ,ಊದಾ ಬಣ್ಣಗಳ ಸಂವೇದನೆ ನೀಡುತ್ತದೆ.ಬೆಳಕು ಫೋಟಾನ್ ಕಣಗಳ ರೂಪದಲ್ಲೂ ಇರಬಲ್ಲುದು.ತರಂಗವಾಗಿಯೂ ,ಕಣವಾಗಿಯೂ ವರ್ತಿಸುವ ಬೆಳಕಿನದ್ದು ಇಬ್ಬಗೆಯ ಸ್ವಭಾವ.
ವಕ್ರೀಕರಣದ ಒಂದು ಸುಂದರ ಪರಿಣಾಮವಂದರೆ ಬಿಳಿಯ ಬೆಳಕಿನ ವರ್ಣವಿಭಜನೆ.ಬಿಳಿಯ ಬೆಳಕು ನೇರಳೆ,ಊದಾ,ನೀಲಿ,ಹಸಿರು,ಹಳದಿ,ಕಿತ್ತಳೆ ಮತ್ತು ಕೆಂಪು-ಈ ಸಪ್ತವರ್ಣಗಳ ಸಂಯುಕ್ತ ಎಂಬುವುದನ್ನು ಮೊತ್ತಮೊದಲು ತೋರಿಸಿದ್ದು ಖ್ಯಾತ ಭೌತಶಸ್ತ್ರಜ್ಞ ಸರ್ ಐಸಾಕ್ ನ್ಯೂಟನ್.
ವರ್ಣವಿಭಜನೆಯನ್ನು ಪ್ರಾಯೋಗಿಕವಾಗಿ ತೋರಿಸಲು ಆಶ್ರಗ ಒಂದು ಸರಳ ವಿಧಾನ. ಗಾಜಿನಂದ ತಯಾರಿಸಿದ ಆಶ್ರಗದ ಮುಖ್ಯ ಅಡ್ಡ ಛೇದ ತ್ರಿಕೋಣಾಕೃತಿಯಲ್ಲಿದೆ.ಬೆಳಕಿನ ಕಿರಣವು ಆಶ್ರಗದ ಮೂಲಕ ಹಾದು ಹೋಗುವಾಗ ಯಾವಾಗಲೂ ಆಶ್ರಗದ ಪಾದದ ಕಡೆಗೆ ಬಾಗುತ್ತದೆ.ಬೆಳಕಿನ ಬಾಗುವಿಕ ಅದರ ವರ್ಣವನ್ನು ಅವಲಂಬಿಸಿದೆ.ಸಂಯುಕ್ತ ವರ್ಣವಾದ ಬಿಳಿಯ ಬೆಳಕು ಆಶ್ರಗದ ಮೂಲಕ ಚಲಿಸುವಾಗ ಬಿಳಿ ಬೆಳಕಿನಲ್ಲಿನ ವಿವಿಧ ವರ್ಣಗಳು ಬೇರೆ ಬೇರೆ ಪ್ರಮಾಣಗಳಲ್ಲಿ ಬಾಗುವುದರಿಂದ ಬೆಳಕಿನ ವರ್ಣ ವಿಭಜನೆಯಾಗುತ್ತದೆ.ಹೀಗೆ ವಿಭಜನೆಗೋಂಡ ಬೆಳಕನ್ನು ತೆರೆಯ ಮೇಲೆ ಮೂಡಿಸಬಹುದು.ಈ ರೀತಿ ತೆರೆಯ ಮೇಲೆ ಮೂಡಿದ ಬೆಳಕಿನ ವರ್ಣ ವ್ಯಾಪ್ತಿಯೇ ವರ್ಣಪಟಿಲ ಅಥವಾ ರೋಹಿತ. ಬಿಳಿಯ ಬೆಳಕಿನಲ್ಲಿರುವ ಕೆಂಪು ಬಣ್ಣ ಅತಿ ಕಡಿಮೆ ಬಾಗುತ್ತದೆ, ನೇರಳೆ ಬಣ್ಣ ಅತಿ ಹೆಚ್ಚು ಬಾಗುತ್ತದೆ.
ವಕ್ರೀಕರಣ,ವರ್ಣವಿಭಜನೆ,ಸಂಪೂರ್ಣ ಆಂತರಿಕ ಪ್ರತಿಫಲನಗಳೆಲ್ಲವೂ ಕೂಡಿ ಆಗಸದಲ್ಲಿ ನೀರಿನ ಹನಿಗಳಿರುವಾಗ ಕಾಮನಬಿಲ್ಲಿನ ವರ್ಣ ವೈಭವ ಉಂಟಾಗುತ್ತದೆ.ಇದು ಬಿಲ್ಲಿನಂತೆ ಬಾಗಿದ್ದು ಸಪ್ತ ವರ್ಣಗಳಿಂದ ಕಂಗೊಳಿಸುತ್ತದೆ.

ವರ್ಗ:ಭೌತಶಾಸ್ತ್ರ